text:
Framløga í Mettustovu 11. nov. 2013 í sambandi við at 300 ár eru liðin síðani Mettustova var bygd
Góðu gestir og kvinnufelagslimir, gott fundarfólk!
Í kvøld feira vit Mettustovu, sum við sínum 300 árum á baki enn stendur stinn úti á Reyni, her ið fólk, lív og virksemi støðugt er komið og farið um hennara dyr. Vit hava júst hoyrt um nøkur av teimum fólkum, ið her hava búð, og mín lutur verður nú at greiða eitt sindur frá søgu og virksemi Kvinnufelagsins, hesum felag, sum tey seinastu 57 árini hevur átt, bjargað, endurreist og frá 1961 eisini hevur havt sítt fjølbroytta virksemi í og út frá hesum hugnaligu húsum.
Tey fyrstu árini
Kvinnufelagið var stovnað á vári 1952, stutt eftir krígslok, í eini rembingartíð har so mong onnur feløg eisini vóru sett á stovn, bæði politisk og mentunarlig, eitt nú Fróðsskaparfelagið, Norrønafelagið og Dansifelagið í Havn. Frammanundan, um heystið í 1951, var Skála húsmøðrafelag stovnað og síðani hini stutt eftir í árunum sum komu: Húsmøðrafelagið í Klaksvík, Matmøðrafelagið suðuri í Vági, Húsmøðrafelagið í Sørvági og Kongshavnar kvinnufelag á Glyvrum – og so nógv ár seinni: Kvinnufylkingin, Tofta kvinnufelag, Norðoya kvinnufelag og nú eisini Valkyrjurnar í Suðri.
Í bókini Kvinnufelagið, eitt minningarrit eru høvuðstættirnir í søgu felagsins tey fyrstu 25 árini fest á blað. Tað var soleiðis, at summarið í 1951 legði ferðafólkaskipið Brand V at í Havn, fullfermt við norðurlendskum kvinnum á veg heimaftur eftir at hava verið í Íslandi á ráðstevnu hjá felagskapinum Nordiske Kvinders Samarbejde, vanliga nevnt NKS, sum var stovnað í 1935. Hesar komu eisini í land í Havn og høvdu ein sera væleydnaðan fund í Klubbanum saman við føroyskum kvinnum.
Nakað av prátið um hetta at gera eitt kvinnufelag hevði leingi verið frammi av og á, og 31. mars í 1952 var lýst til stovningarfund, har allar ið høvdu áhuga í slíkum felag vóru vælkomnar. Fundurin var hildin í tí fínu stovuni uppiá í Klubbanum, og har var meiri enn fullsett við fólki.
Frammanundan var ein endamálsorðing gjørd um at menna kvinnuna bæði mentunarliga, politiskt og samfelagsliga, og har umframt eisini uppskot til lógir og ætlan um blaðútgávu. Fundarfólkið tók væl undir, áhugamálini og uppskotini vóru nógv, og tær allarflestu teknaðu seg sum lim beinanvegin hetta fyrsta kvøldið. Nakrar av teimum sum høvdu tikið stig til fundin komu í nevnd, og soleiðis varð Jóhanna Jensen vald forkvinna, Malla Samuelsen næstforkvinna, Bergljót av Skarði skrivari, Lisa Rubeksen kassameistari, Ninna Arge Jacobsen nevndarlimur og Sigrid av Skarði tann fyrsti blaðstjórin á Kvinnutíðindum.
Virksemi
Tað ber ikki til at nevna alt tær fingust við í árunum sum komu, men t.d. innrættaðu tær sjálvar kjallaran í Drottning Ingridar barnagarði og gjørdu hann til vevskúla – við 15 vevum, meðan Malla hevði kvøldskúla felagsins í matgerð heima í køkinum hjá sær.
Á eini av veggjamyndunum í Mettustovu standa nakrar av hesum kvinnum so fínar við tasku og hatti saman við gestum uttan fyri gamla kommunuskúlan, tey núverandi býráðshúsini, kanska í sambandi við basar, eydnuhjól ella einhvørja høgtíðsløtu, men akkurát hetta arbeiðið at virka og selja lutir gjørdi tær førar fyri at spjaða til og gera mun, har tær hildu samfelagið gera ov lítið.
Tær skipaðu eisini fyri landsinnsavning av peningi til størri endamál og handaðu soleiðis tíðliga í tíðini hospitalinum 46.000 kr til nýggja røntgenútgerð og Tórshavnar havn pening til ymiska bjargingarútgerð.
Tær gjørdu kvinnulista til býráðsvalini longu í 50´unum, har Malla Samuelsen ta fyrru ferðina var vald og sostatt fyrsta kvinna í býráðnum í Havn, og seinni stríddust tær eisini fyri barnagarði í vesturbýnum, serliga ætlaðum til børn hjá sjúkrasystrum, kvinnum sum arbeiddu fisk o.ø., sum høvdu óhøgligar arbeiðstíðir.
Sjálvt fundarvirksemi fór fyri tað mesta fram í hølum, sum tær fingu til láns í KFUM, meðan veitslur og størri fundir vóru hildnir aðrastaðni, oftast á Parnassinum á Hotel Hafnia.
Mettustova
Í 1956 stóð Mettustova felagnum í boðið, men sum Ebba Kamban Petersen vísir á í Minningarritinum vóru húsini so illa farin og so ótøtt, at har óivað mátti farast bæði í regnklæðir og havast paraply við, tá ið tær fóru oman at vita, hvussu til stóð, og tað tók teimum eisini fleiri ár at fáa húsini liðug.
Tann fyrsti fundurin í Mettustovu var ikki hildin fyrr enn 13. mars í 1961, og árið eftir var stór móttøka fyri øllum sum høvdu stuðlað felagnum hesi árini, teirra millum bæði løgmaður, býráðsformaður og amtmaður. Eitt ódnartak, tað fyrsta av sínum slag og eisini eitt, sum síðani bleiv ein fyrimynd fyri varðveitingararbeiðnum úti á Reyni.
Norðurlendskt samstarv
Í 25 ára minningarritinum er sum sagt nógv ymist tilfar og har sæst m.a., at sambandið við NKS helt fram. Í øllum førum vóru Signa Arge og Hilda Kjeld í 1961 við fullum førningi av heimavirkislutum gestir í Keypmannahavn, tá ið Dansk Kvindesamfund fylti 90. Í 1963 gleddist Liffa Gregoriussen í Noregi um Merkið, har tað veittraði saman við hinum norðurlendsku fløggunum á NKS-ráðstevnuni tað árið. Nakað seinni vóru eini 20 íslendskar kvinnur og vitjaðu felagið, og 35 ár seinni tóku Inga Ellingsgaard og Bergtóra Hanusardóttir lut í 125 ára hátíðarhaldinum hjá Dansk Kvindesamfund, har Suzanne Brøgger var ein sera áhugaverdur gestarøðari.
KSF: KvinnufelagaSamskipan Føroya
Í 1965 vóru umboð fyri øll kvinnufeløgini í Føroyum á fundi í Mettustovu, og í 1969 eru tey aftur saman í Havn og gera tá av at seta ein yvirskipaðan felagsskap á stovn. Hetta var eitt neyðugt stig, um tær skuldu fáa limaskap í NKS, soleiðis sum tær ynsktu sær, og har gjørdi Inger Christiansen, sum eisini var løgfrøðingur, eitt megnar arbeiði. Hesin felagsskapur var stovnaður 21. august 1970 og fekk navnið KvinnufelagaSamskipan Føroya, stytt til KSF, sum síðani var viðurkendur av teimum norðurlendsku systrafeløgunum sum javnstillaður limur.
Altjóða samstarv
Eftir í minsta lagi 300 árum við dygdargóðum kvinnupolitiskum bókmentum í okkara parti av heiminum, tó við skiftandi undirtøku, var hetta eisini tíðarskeiðið, tá ið ST eftir sín fyrsta mansaldur endiliga var komið eftir, at skil fekst hvørki á kríggjum ella fátækradømi uttan so, at heimsins kvinnur fingu útbúgving, frælsi og veruliga ávirkan í samfeløgunum.
Fyri at seta ferð á hesa tilgongd lýsti ST árið 1975 at vera Altjóða Kvinnuár og skipaði sama summar í Mexico City fyri heimsins fyrstu altjóða kvinnuráðstevnu, har rakstrarrópini javnstøða, burðardygg menning og friður við symbolum eisini vórðu innbygd í teirra víðakenda búmerki. Tiltøkini lukkaðust sera væl, og teir stóru politikkarnir í heiminum tóku eisini undir. Td er Jomo Kenyatta, tann táverandi og eisini fyrsti forsetin í Kenya, kendur fyri hesi eggjandi orðini til sínar meiri ivingarsomu kollegar: Jú, menning og undirvísing av kvinnum er ein góð íløga. Tað tú lærir kvinnurnar, tað lærir tú eisini eitt heilt fólk.
Samstarv við aðrar bólkar
1975 var eisini árið, tá ið eg flutti heimaftur og stutt eftir kom í ein kvinnubólk, har eg sjálv fimta í eina tíð fyrireikaði tað kvinnupolitiska forum, sum við navninum Kvinnufylkingin var stovnað á opnum fundi tann 8. mars 1976, og sum síðani fyri tað mesta hevði sínar felagsfundir á Býarbókasavninum.
At fara upp í Kvinnufelagið kom ikki rættiliga upp á tal, men tað forðaði ikki fyri samstarvi millum nevndina í Kvinnufelagnum og ávísar bólkar í Kvinnufylkingini, tað valdaðist alt um, hvørji tey einstøku málini vóru – og tá ið soleiðis var møttust vit í Mettustovu. Eitt samstarv sum kom í lag eftir áheitan frá Evu Thomsen, í Horni, forkvinnu KSF´s, og meðan Inga Mortensen, í Dali, var forkvinna í Kvinnufelagnum.
Sum dømi um ítøkilig úrslit av hesum samstarvi kunnu tey bæði læknastríðini vera nevnd. Tí eftir tógvið stríð saman við sjúkrasystrum, jarðarmøðrum, kvinnuligum politikkarum og øðrum góðum fólki lukkaðist tað í felag at fáa tann fyrsta kvinnuliga kommunulæknan settan í Havn, og ta seinnu ferðina eisini saman við avvarandi landsstýrismanni at fáa ein nýggjan yvirlækna við sergrein í kvinnusjúkum settan á Landsjúkrahúsinum.
Eitt annað felags tiltak frá somu tíð, í 1979, var tað fyrsta Kvinnutingið av trimum, sum vóru hildin við so semjusøkjandi og hugaligum úrslitum, at flokkar at enda hildu tiltakið vera týdningarleyst um ikki beinleiðis skaðiligt. Teir fingu tó illa oyðilagt ta vitan og forstáilsið, sum kvinnurnar høvdu fingið burturúr, hóast illvildin gjørdi enda á tí royndini at fáa fleiri kvinnur í politikk. Hetta var eisini tað árið, tá tær tríggjar tingkvinnurnar, Karin, Jona og Ingrið, fingu løgtingslógina um javnstøðunevnd samtykta.
Alsamt varð kortini tosað um ta ólukku støðu vit føroyingar vóru í við so gott sum ongum kvinnum í politikki. Og árið eftir, um heystið 1980, savnaðu vit undirskriftir og gjørdu í felag ein kvinnulista til býráðsvalið í Havn. Undirtøkan var góð, hóast Hanna Joensen, í Joto, sum fekk meginpartin av atkvøðunum, tíverri ikki rakk heilt á mál.
Kvinnulistarnir muna
Kvinnufelagið hevði longu í 50´unum gjørt kvinnulistar til býráðið, har Malla sum sagt var vald í fyrru syftu, men tíverri, og eftir rættiligan ágang á listan, ikki var vald aftur aðruferð.
Eisini vit royndu okkum umaftur til býráðsvalið í 1984, har vit fingu næstan tvífalt so nógvar atkvøður sum í 1980 og tað, hóast eisini vit ta ferðina vóru fyri reingjandi útspilling beint undan valinum. Hesa valnáttina var Rannvá Hanusardóttir inni í hitanum so mikið leingi, at eisini stuðulsbólkurin var klárur, áðrenn fínteljingin móti morgni vísti, at vit tá ið samanumkom kortini vóru 7-8 atkvøður ov stuttar til at fáa kvinnu valda.
Tað kvinnupolitiska úrslitið av hesum arbeiði var kortini gott. Kvinnulistarnir høvdu sett seg so mikið í respekt, at teir hetta stutta tíðarskeiðið høvdu trýst prosentpartin av atkvøðum til kvinnulig valevni í Tórshavnar kommunu frá umleið 10 procentum til umleið 30 og síðani eisini, at hesin lutfalsligi vøksturin í Suðurstreymoyar valdømi helt sær og síðani vaks við somu ferð øll 80-árini.
Kvinnulistin stillaði ikki upp aftur til býráðsvalið heystið 1988, men tað gjørdu kvinnur í fleiri bygdum í 4 av teimum 7 valdømunum, teirra millum eisini kvinnurnar í Vestmanna, sum longu tá høvdu eina heilt serliga støðu hvat kvinnulistapolitikkarum viðvíkur. Tilsamans øktisk talið av kvinnum í kommunalpolitikki úr 14 (= 5 %) í 1984 til 33 (= 11,5 %) í 1988. Av hesum 33 var triðja hvør vald á kvinnulista, sí Kvinnutíðindi 1989.
Skeið og agitatión fyri kvinnum í politikki
Árið eftir skipaði KSF í trimum umførum fyri skeiðum í kommunalpolitikki, fyrisiting og taluteknikki fyri nývaldum og øðrum politiskt áhugaðum kvinnum, fyrst á Glyvrum og síðani í Havn.
Í árunum sum komu vóru sum oftast munagóð tiltøk gjørd at styðja tær kvinnur sum stillaðu upp og tað var, eins og alt annað arbeiði í felagnum, gjørt uttan mun til partapolitiskan lit ella tilknýti. Onkrar hugvekjandi plakatir vóru gjørdar við okkara argumentum fyri, hví tað saktans bar til at velja kvinnur júst tí tær vóru kvinnur, og tað eina valárið sendi KSF eina gloymmegei-heilsan í hvørt hús í Føroyum.
Eftir tann stóra politiska fundin, sum hildin var í Norðurlandahúsinum ár 2000 við luttøku og talutíð fyri allar tær til løgtingið uppstillaðu kvinnurnar, komu vit í ársins jóla-metbók fyri hetta eftir teirra tykki í heimshøpi einastandandi tiltak : )
Kvinnur fyri friði
Kvinnufelagið legði eisini hús til arbeiðið at fyrireika eina breiða føroyska luttøku á kvinnuráðstevnuni í Keypmannahavn í 1980, bæði ta almennu, har løgtingskvinnan Jona Henriksen umboðaði KSF í tí donsku delegatiónini, og ta alternativu, har allar kvinnur sum ynsktu tað kundu vera við. Eitt vakurt og innihaldsríkt blað varð eisini ta ferðina gjørt og borið í hvørt hús.
Tá ið tað frættist, at ST aðalskrivarin Kurt Waldheim skuldi luttaka á ráðstevnuni í Kph, gjørdi tann nýstovnaði felagsskapurin Kvinnur fyri friði í samsvari við líknandi friðarfelagsskapir í hinum norðurlondunum saman við føroyadeildini hjá Amnesty International og leiðsluni hjá Sjómanskvinnuringunum ein bólk, har 5 kvinnur bjóðaðu til eina landsumfatandi innsavning av undirskriftum við hesum orðum: Heimurin svøltar, brúkið vápnamilliardirnar til breyð! Hesar kvinnurnar vóru: Kathrina Jacobsen, Anette Wang, Mia Trónd, Liffa Arge Gregoriussen, allar føddar fyri og um áramótið 1914, og Marjun Berg, sum eisini var samskipari í innsavningararbeiðinum.
Í Føroyum vóru tað 4.285 kvinnur, 14 ár og eldri, ið skrivaðu undir, og harvið høvdu 29.9 % av øllum Føroya kvinnum undir ábyrgd sagt sína hugsan um hungur og kríggj. Fyri okkum var tað Elinborg Trónd Johansen sum, saman við umboðum úr hinum norðurlondunum, handaði ST-aðalskrivaranum tær føroysku undirskriftirnar, ið upp á seg eisini vóru nógv fleiri enn tær, ið hini londini høvdu við sær.
Tað kalda kríggið stóð við, og Kvinnur fyri friði steðgaðu ikki fyri tað um undirskriftirnar móti vápnaídnaðinum vóru handaðar. Sumrini eftir vóru felags norðurlendskar friðargongur skipaðar, tann fyrsta í 1981 úr Keypmannahavn til Paris at vísa andlit á høvuðsborgini hjá Nato. Í 1982 gekk ferðin frá Minsk til Moskva at samskifta við Bresnjev og teir, í 1983 var teinurin frá ST-borgini í New York til Hvítu húsini í Washington, og í 1984 var friðarlega í Stockholm, har føroyingar eitt nú tóku lut í evnisvikuni: at byggja brúgv millum eystur og vestur.
Eg kann nevna, at Elinborg Trónd, sum leingi var virkin nevndarlimur og forkvinna, bæði í KSF og í Kvinnufelagnum, eisini var kontaktfólk okkara úteftir og sum tann einasta var við á øllum friðarferðunum.
Tíðin gekk, og ræðslan fyri kjarnorkuvápnunum helt okkum framvegis vaknar um næturnar, so frá 1984 vóru vit aftur saman við norðurlendskum Kvinnum fyri friði í átakinum Traktat nú við kravi um Norðurlond sum atomvápnafrí øki, har felags rakstrarróp okkara her á landi varð: Føroyar, kjarnorkuvápnafrítt øki! Eitt mál sum síðani varð nátt í tøttum samstarvi við Fólk fyri friði og ávísar løgtingslimir.
8.mars og Norðurlandahúsið
Eitt annað stórsligið tiltak var 8. marshaldið í 1984, tað fyrsta í okkara spildurnýggja Norðurlandahúsi, við evninum Kvinnur og Friður. KSF stóð fyri, og har var eingin endi á øllum tí vit í stýrisbólkinum skuldu fáa í lag. Framsýningar av ymsum slag og eisini eina kvøldsetu. Men hvat, har fanst so gott sum einki tilfar at bera fram eitt høgtíðskvøld sum hetta – og so vóru einastu ráðini at kasta seg á bláman og sjálvar gera tað sum restaði í. So har bleiv leitað, nýskrivað og týtt, Lina Larsen fekk leikir burturúr, Sharon Weiss skipaði tónleikin og eitt dugnaligt kvinnukór var savnað við Inger Christiansen, táverandi forkvinnu KFS´s, sum kórleiðara.
Framsýningar vóru í Klingruni og í forhøllini av listaverkum eftir kvinnur, av heimavirkaðum brúks- og prýðislutum og við øllum teim bókum eftir og um kvinnur, ið Landsbókasavnið átti, og so var kvøldseta í konserthøllini við røðum, kvinnukóri, nýskrivaðum teksti og leiki á palli, og eisini eini ovfarakátari løtu aftaná við drekka og heimabakstri til tær umleið 600 kvinnurnar, ið sluppu inn – íroknað 2-3 dulklæddar menn.
Tað riggaði alt ómetaliga væl, og fyri okkum fyrireikarar var hetta einki minni enn eitt ørandi væleydnað tiltak – við luttøku úr øllum landinum og sostatt eisini eitt frálíkt dømi um ta savnandi megi, ið mentanarhús okkara í Sortudíki longu hevði frá fyrsta degi.
Dokumentatión
Hetta 8. mars tiltakið er dokumenterað í tí svarta Kvinnutíðindablaðnum frá 1984, eftir ráðum frá Berit Ås, sum var ein av teimum týdningarmiklu rithøvundunum vit høvdu lisið, og sum umframt at læra okkum um teir herskarateknikkir, sum brúktir vórðu móti kvinnum, t.d at tú verður gjørd ósjónlig, eisini legði okkum eina við at skjalfesta tað vit gjørdu, tí tað fór eingin annar at gera. Og soleiðis varð tað eisini.
Sjálvar gjørdu vit sum oftast væl burturúr frammanundan, so fólk í góðari tíð skuldu vita av komandi tiltøkum, men aftaná orkaðu vit lítið annað uttan bara at fáa aftur í rættlag tað, sum vit í aðrar mátar høvdu sett til viks, meðan tiltøkini vóru fyriskipað. Fjølmiðlarnir tóku ikki undir við tí vit gjørdu, og sum oftast var bara tung tøgn aftan á eina slíka óhending, sum onkur einaferð eyknevndi hesa talandi eftirtøgnina.
Vit feiraðu kortini tað sum feirast kundi, fingu ein góðan bita og stuttleikaðu okkum eftir vælgjørt verk, men vit royndu kortini øll 80´ini at skriva sum mest av tí vit hugsaðu, meintu og gjørdu í Kvinnutíðindum – og við túsundárablaðnum eisini at dokumentera støðuna og arbeiðið sum bæði vit í Kvinnufelagnum, KSF sum stovnur og eisini hini kvinnufeløgini í Føroyum fingust við í 90´árunum.
Kvinnutíðindi
Sum sagt, nógv er hóast alt skjalfest í Kvinnutíðindum, sum eisini hevði sín blaðbólk og sínar ábyrgdarstjórar, men var eingin tøk, so hevði forkvinna felagsins ábyrgd av blaðnum, sum helst skuldi koma út eina ella tvær ferðir um árið. Onkur tíðarskeið hevur steðgur verið í, eisini í langa tíð, men tað vil so vera í einum fámentum felag.
Í mínari fyrstu tíð í Mettustovu vóru tað Elin Súsanna Jacobsen, Elinborg Trónd og Hanna Joensen, sum stjórnaðu blaðnum, men frá 1985 varð ábyrgdin mín, hóast úrslitið neyvan hevði verið nakað serligt, um ikki blaðbólkurin var so góður. Ingvør Nolsøe skipaði fyri, so vit aðrar eisini lærdu at gera bløðini soleiðis, at tey ikki bara vóru nóg góð innaní, men eisini vóru borðbar í útsjónd. Marjun Berg, Hanna Joensen, Gunnvá Haldansen og Frida Hansen, Kirsten Brix, Bergliot Ihlen, undirritaða og til seinast, í túsundárablaðnum, eisini Inga Ellingsgaard, ja, so nógvar vóru vit tey árini, men sjálvandi ikki allar í senn.
Stuttsøgukappingin
Tað var eisini blaðbólkurin sum í 1986 fekk hugskotið og síðani skipaði fyri tí stuttsøgukappingini, ið endaði við at savnið Frostrósan var útgivið saman við einum arbeiðshefti eftir Kirsten Brix, ætlað næmingum í miðnámsskúlunum.
Arbeiðið við javnstøðulógini
Frá 1986 til 1994 fylti arbeiðið í javnstøðunevndini og arbeiðið at gera uppskot til javnstøðulóg øgiliga nógv. Lógin um javnstøðunevnd var sum nevnt samtykt í 1979, tann fyrsta nevndin sett í 1981, og setningurin at gera uppskot til Javnstøðulóg ásettur í 1983. Seint gekk og glið kom ikki rættiliga á fyrr enn landsstýrið í 1986 setti nevnd, har Hanna Joensen av landsstýrinum varð vald til forkvinnu, Ingeborg Winther fyri arbeiðarafeløgini, Jógvan Waagsheyg fyri arbeiðsgevararnar og Bergtóra Hanusardóttir fyri KSF.
Tað vísti seg skjótt, at nevndin ikki hevði heimild at gera úrskurðir í tí dagliga arbeiðnum, so leingi sum eingin lóg forðaði fyri hesum mismuni. Og tá heldur ikki ST-konventiónin um avtøku av øllum mismuni vegna kyn, samtykt á tingi 31. mars 1987, sama dag sum Kvinnufelagið fylti 35 ár, heldur ongan mun gjørdi í so máta, máttu vit skunda okkum at fáa okkara part av lógararbeiðnum frá hondini. Harafturat ynsktu vit at gera okkara til, at vit eins og øll hini Norðurlondini høvdu eina javnstøðulóg, áðrenn vit í 1988 fóru til Nordisk Forum í Oslo, har Vilhelm Johannesen, landsstýrismaður, skuldi luttaka á tí Almennu ráðstevnuni um javnstøðu.
Hetta fyrsta lógaruppskotið varð liðugt og lagt fyri tingið tíðliga í 1988, nakað broytt og modererað eftir vegnum, men fall kortini tann 6. mai 1988. Tí, sum Jógvan Sundsstein, minnilutin í rættarnevndini, málbar seg: Javnrættur er longu í landinum, og javnstøða er bara ein spurningur um, at kvinnur brúka henda rætt! Og tá ið uppskotið bæði var felt og hevði viðført, at samgongan fyrst slitnaði og síðani mátti umskipast, prentaðu vit lógaruppskotið í heilum líki, mest fyri eftirtíðina, í tí gráa Forum 88-blaðnum.
Javnstøðunevndin gavst sjálvsagt ikki, men tók arbeiðið uppaftur av nýggjum, hesaferð við stuðli frá Trúgva Teirin, løgfrøðingi. Nevndin var øll afturvald í 1990, og vit fingu sostatt høvið til framhaldandi at arbeiða við tí nýggja lógaruppskotinum til framløgu í so góðari tíð, at vit áttu at kunna havt eina javnstøðulóg við á ta norðurlendsku javnstøðuráðstevnuna ið vera skuldi í sambandi við Nordisk Forum 94 í Åbo. Í Føroyum var aftur politiskt rok, og ta ferðina varð tað Marita Petersen, løgkvinnan sjálv, ið umboðaði Føroyar á ráðstevnuni um javnstøðu.
Lógin var eisini samtykt í síðstu løtu, men tað ganga nógvar søgur um, hvussu tepurt tað var, og hvussu viðhaldsfólk royndu at halda tingfólki inni undir avkvøðugreiðsluni. Sum fólk flest vistu, var hetta meiri ein trúarsak enn nakað flokspolitiskt mál – og meðan vit so vóru í Finlandi frættist úr Føroyum, at Jenis av Rana í ramasta álvara longu hevði verið í útvarpinum og tosað um vandan við lógini og fyri at avtaka hana aftur.
Altjóða Kvinnuráðstevnur ST´s
Um vit nú fara aftur til Kvinnuárið og Altjóða kvinnuráðstevnu ST´s í Mexico í 1975, so var altjóða kvinnurørslan als ikki nøgd við virknaðin av tí átakinum, og Kvinnuárið varð rættiliga skjótt longt til eitt Kvinnutíggjuár við ætlan um bæði millumráðstevnu í Keypmannahavn í 1980 og síðani einum endabresti í 1985 við eini uppaftur størri kvinnuráðstevnu í Kenya.
Í 1985 vóru 5 kvinnur úr Føroyum við á tí alternativu NGO ráðstevnuni í Nairobi, meðan løgtingskvinnan Karin Kjølbro umboðaði KSF í tí donsku delegatiónini, har hon eins og vit aðrar skjótt var á tremur við øllum tí, sum ein hoyrdi, hitti, sá og skilti í hesum so øðrvísi og fantastiska forum og stað. Um hesar ráðstevnurnar stendur nógv skrivað í Kvinnutíðindum, serliga tí grøna blaðnum frá 1986, og Bergljot Debes Hentze gjørdi eisini eina sjónvarpssending burtur úr sínum upplivingum í Nairobi.
Hesar báðar vóru skipaðar við dyggari luttøku á teimum alternativu NGO ráðstevnunum, sum løgdu upp til og síðani samskiftu við tær stjórnarskipaðu kvinnuráðstevnurnar hjá ST. Tað lukkaðist t.d. í Nairobi at fáa semju um eitt manifest, eina 10 ára virkisætlan, fyri javnstøðuarbeiðnum og eisini at áseta ta komandi ráðstevnuna, har virkisætlanin skuldi eftirmetast fyri at skumpa undir íverksetanina í teimum einstøku limalondunum.
Í 1995 vóru so tvær uppaftur fjølmentari og meiri umfatandi kvinnuráðstevnur hildnar í Kina, tann alternativa av politiskum orsøkum í Huairou, nakað uttan fyri Beijing, og tann almenna í Bejing býi. Eisini tá vóru fleri føroyskar kvinnur við og komu fram eftir drúgva ferð, har fyrst var flogið yvir Keypmannahavn og Stockholm til Moskva og síðani koyrt í toki gjøgnum Rusland, Sibiria, Mongolia og norðara part av Kina fram við tí kinesiska múrinum, heilt til Beijing.
Tað ber illa til í stuttum at greiða frá, hvussu og hvat gekk fyri seg har, men føroyskar kvinnur luttóku í stórum tali og høvdu nógv tilfar við sær um føroysk viðurskifti til framsýningar og umrøðu í hølunum, sum sett vóru av til tiltøk hjá norðurlendingum. Og har dansaðu vit eisini føroyskan dans í sambandi við, at norski sjónleikarin Juni Dahr framførdi ”Ibsens Kvinder”, henda sama Juni sum frammanundan hevði framført Jeanne D´Arc og síðani eisini Kristin Lavrandsdatter á 8. mars tiltøkum í Norðurlandahúsinum.
Samráðingarnar á tí almennu ráðstevnuni gingu so mikið væl, at eisini greinin um rættin hjá kvinnum at ráða yvir sínum egna kroppi at enda bæði var samtykt og síðani skjalfest saman við útgreiningum í dokumentum ST´s frá Beijing 95. Ta ferðina umboðaði Bergtóra Hanusardóttir KSF og Helena Dam á Neystabø Føroya løgting í tí donsku sendinevndini.
Tann seinasta altjóða kvinnuráðstevna ST´s var hildin á sjálvari høvuðsborgini í New York í ár 2000. Ta ferðina rukku boðini um alternativ tiltøk ikki til Føroya, men vit fóru kortini tvær av stað til ta almennu ráðstevnuna: Bergtóra umboðandi KSF og Lisbeth L. Petersen løgtingið.
Eisini henda ferðin var sera lærurík og áhugaverd, hóast ikki so opin sum hinar. Huglagið var øðrvísi, meiri dapurt, og har gekst heldur ikki heilt sum væntað. Tað frættist, at stríðið hjá teimum afturhaldssinnaðu kreftunum í ávísum londum, eitt nú Vatikaninum, Mexico og fleiri arabiskum og afrikanskum londum, var hart, men hvussu harðligt vistu vit ikki fyrr enn vit ein dagin sótu á pallborðsfundi hjá Human Rights og lurtaðu eftir framløgum um mannarættindi í ymiskum londum, tá ið sabotasja knappliga var framd móti allari útgerðini, so at bara levint og gangur og angist og vegleiðandi róp vóru at hoyra í myrkrinum.
Ta ferðina kom atgerðin stutt eftir at framløga um tey ræðuligu viðurskiftini hjá samkyndum í ávísum londum var byrjað, men annars vísti stríðið seg eisini at vera minst líka ógvusligt ímóti teimum sum talaðu fyri kropsligum frælsi hjá kvinnum.
Úrslitið var eisini, at tá ið ráðstevnan annars var liðug, máttu tey sentralu samráðingarfólkini vera verandi eftir í næstan tvær vikur fyri at verja borg og syrgja fyri, at týdningarmiklar og harðvunnar samtyktir, bæði úr Nairobi og Beijing, ikki vórðu gjørdar til einkis aftur í New York ár 2000! Eingin framgongd, men hóast alt status quo!
Nordisk Forum 88 og 94
Áðrenn farið var til Nordisk Forum 88, ta ævintýrkendu ferðina við Smyrli til Oslo við umleið 160 kvinnum um borð, høvdu feløgini í KSF broytt sínar endamálsorðingar, so tær allar fevndu um fulla javnstøðu millum kynini.
Fyrsta strekkið fóru vit við tí vanligu rutuni til Scrabster, har vit hittu hetlendskar og orkniskar friðarkvinnur viðvíkjandi tí umhvørvisvandamáli, ið tá stóðst av lekum og umbygging á kjarnorkuverkinum í Sellafield, men aftan á tað var skipið okkara, eisini sum hotelskip við kongsbryggjuna í Oslo, til vit vóru aftur í Scrabster umleið 14 dagar seinni.
Ein fantastisk ferð, sum gav okkum sera nógv heimviðaftur, og sum eisini endaði við fleiri konkretum verkætlanum, bæði her í Havn og aðrastaðni í landinum.
Kvinnur og vald
Eitt høvuðsevni í Oslo við nógvum frálíkum fyrilestrum og verkstovum var tema um Kvinnur og vald, og tað sást sum nevnt týðiliga aftur sama heyst við fleiri kvinnulistum og fleiri valdum kvinnum við kommunuvalini, men eisini við nýggjum kvinnum á vallistunum til løgtingið, har Marita Petersen, okkara komandi og fyrsta løgkvinna, sum dømi var ein ið fekk munagóðan íblástur í Oslo.
Harðskapur móti kvinnum
Í Kvinnutíðindum beint undan ferðini til Oslo vóru harðskapur móti kvinnum og incest høvuðstema, og eitt tað fyrsta vit gjørdu eftir heimkomuna var at taka hesi harðskaps- og misnýtslumál uppaftur av álvara. Henda sama veturin, ein vindharðan og kaldan sunnudag síðst í januar 1989, var Kvinnuhúsfelagið stovnað á fundi í eini stúvstappaðari Mettustovu. Hetta felag sum eisini helt til í Mettustovu, til tað var so mikið etablerað, at tær fluttu niðan í KFUM, har Kvinnuhúsið síðani hevur húsast og vaksið seg sterkt og munadygt.
Kynslig misnýtsla av børnum
Nakað seinni, í september 1989, skipaði Kvinnufelagið eisini fyri skeiðið um incest og aðra kynsliga misnýtslu av børnum, har umboð fyri allar fakbólkar, sum hugsast kundu at vera lyklapersónar í slíkum málum, vóru boðin at luttaka. Eini 25 fólk vóru við, og tað var Aase Mortensen, sálarfrøðingur og sexologur, sum greiddi frá og við dømum lærdi tey at seta orð á og at tosa skilagott við børnini og teirra avvarandi. Eitt evni sum eingin at vísa seg dugdi sær so mikið sum at tosa um frammanundan, tíansheldur at hjálpa øðrum við.
Kvinnuligir íverksetarar
Eftir hetta skipaði KSF nøkur skeið fyri kvinnuligum íverksetarum, eitt átak sum felagið Birta spratt burturúr. Og Karin Kjølbro ið tá var forkvinna KSF´s skipaði seinni fyri, at ein Mettugrunnur varð gjørdur til heiðursgávur hjá nevnd felagsins at lata kvinnuligum íverksetarum, harav tann fyrsta, í 2008, var latin Guðrun & Guðrun.
Kvinnuráðstevnur Útnorðurs
Eitt annað sera týdningarmikið samstarv kom í lag við hini londini í útnorðri eftir evalueringsfundin hjá leiðslubólkinum fyri Forum 88, sum var hildin í Føroyum og har øll norðurlond vóru umboðað, eisini Grønland og Ísland. Tann fyrsta av hesum ráðstevnum var hildin á Egilsstøðum í 1992, ein líknandi á Sørøya í Norðurnoregi í 1993, og fleiri felags útnorðurprojekt vóru eisini í sambandi við Nordisk Forum 94 í Åbo, ikki minst tað flotta útnorðurkór- og dansitiltakið við setanina av ráðstevnuni: allar saman og hvørt landi sær við tjóðarklæðum og øðrum eyðkennum, har tær m.a. sungu Kingo, trummudansaðu og kvóðu.
Eftir tað var steðgur í nøkur ár, til samstarvið um kvinnupolitisk viðurskifti aftur var tikið upp í Útnorðurráðnum í tí tíðarskeiðinum, tá ið Lisbeth L. Petersen var forkvinna. Avgjørt var at Kvinnupolitiski Verkstaður Útnorðurs skuldi haldast í Føroyum og eisini at KSF við Ingu Ellingsgaard og Bergtóru Hanusardóttir gjørdu leistin og skipaðu fyri tí fakliga, bæði innihaldi, strukturi og skrá, meðan embætisfólk í løgtinginum saman við fólki úr hinum londunum løgdu ferðir og uppihald hjá teimum íslendsku og grønlendsku gestunum til rættis. Ráðstevnan var skipað eftir evnum við konkretum íverksetanarmøguleikum sum endamáli og var hildin á Hotel Føroyum í 1999.
Okkara egnu áhugamál vóru sjálvsagt eisini við, teirra millum tann til privata arbeiðsmarknaðin leingi eftirynskta barsilskipanin, sum tíbetur var sett í verk ikki so langt aftaná. Samanumtikið ein rættiliga væleydnað ráðstevna sum endaði við, at 9 rekommandatiónir vóru gjørdar og sendar tingunum í útnorði til umrøðu og samtyktar – eisini við loysn á fleiri átrokandi málum í kjalarvørrinum, t.d. bleiv Demokratia navnið á tí nevndini, sum samtykt var at seta til arbeiðið at fáa fleiri kvinnur í politikk. Sí Túsundárablaðið.
Eitt vónbrot var tó, eins og ein speisk heilsan frá Berit Ås, at hvørki KSF ella umboð tess vóru nevnd millum hini fyri avrikið í tí bókini, sum Útnorðurráðið síðani gav út um tiltakið.
Fyri samhaldsføstum kvinnustríði
Sum nevnt í áðni eru í minsta lagi 300 ár liðin við dygdargóðum kvinnupolitiskum bókmentum í okkara parti av heiminum, sum vera man við skiftandi undirtøku, eisini millum kvinnur og soleiðis, at eisini kvinnurørslan hevur gingið í bylgjum við djúpum dølum millum hvønn aldukamb, ofta so djúpum at alt var burturbeint og síðani gloymt av næsta ættarliði, til hon aftur varð uppfunnin av tí triðja ella fjórða. Og so sæst eisini, at lívið mangan varð lítið hugaligt hjá teimum, sum næstu ferð skóru ígjøgnum.
Men hvussu er skilið nú? Er tann solidariska kvinnurørslan við at kikna aftur, ella er alt burturblivið í okkara nýliberalistisku tíð, har tað at sæta sær, tað individuella og smarta telur, meðan restin má sigla sín egna sjógv? Eitt syndarligt skil um so er, tí her er ríkiligt eftir at kjakast um og gera. Sumt skal haldast við líka, annað má takast uppaftur av nýggjum, okkurt tykist ongantíð fáa ein enda, meðan øðrvísi trupulleikar støðugt stinga seg upp úr gomlum, patriarkalskum rótum.
Kvinnuráðstevnurnar lærdu okkum, hvussu ómetaliga nógv kvinnur vita og duga, og hvussu nógv vit megna, tá ið vit standa saman. Og nú er so aftur eitt Nordisk Forum í umbúna, hesaferð ein 3-daga long ráðstevna um javnstøðu, tann 12.-15. juni 2014, í Malmø! Fyrireikararnir siga seg, umframt ráðharrar, serfrøðingar, áhugafeløg og altjóða gestir, eisini at vænta 15.000 feministar á ráðstevnuna, sí www.kvinnufelag.fo.
Javnstøða er kortini ikki tað sama sum frælsi, hugsi eg, eiheldur sum lukka, hóast hon er ein fortreyt fyri økonomiskum og arbeiðsmarknaðarligum rættvísi millum kynini, og hóast hon óivað kann stimbra til eisini at fevna um onnur samfelagsøki, har ójavnstøða valdar. Og so er eisini alt hitt, ið framvegis má havast í huga: harðskapurin, kynsliga misnýtslan, handilin við kvinnum, fátækradømið, tað kropsliga yvirformyndaríið – umhvørvið, tilfeingið, veðurlagið – og ikki um at tala, øll kríggini!
Onkursvegna eru eisini vit við í meldrinum og hava eins og onnur fólkasløg stórliga brúk fyri øllum gløggskygdum og kritiskum, samhaldsføstum og stuðlandi kreftum, teirra millum eisini fyri KSF og feløgum hennara, fyri Kvinnufelagnum – og ikki minst fyri Mettustovu!
Bergtóra Hanusardóttir


c: text/html

text:
Nettøka útgávan av Marknaðarlæruni er ein endurskoðað og nakað broytt útgáva av Marknaðarlæruni, sum kom út í 2002.
Útgávan, Marknaðarlæra, søla og tænasta, er ætlað næmingum, sum lesa marknaðarlæru á C-stigi á handilsskúlanum. Netútgávan kann eisini verða brúkt til undirvísing í eitt nú søgu og samtíð, bæði í eldru flokkunum í fólkaskúlanum og í miðnámsskúlunum.
Netútgávan er tøk sum pdf-skjøl, og hesi kunnu verða skrivað út. Tit kunnu skriva alla bókina út ella tann kapitul, sum tit hava tørv á. Tit finna útgávuna undir 'Les í útgávuni'.
Annfinnur Zachariassen hevur skrivað Marknaðarlæra, Søla og tænasta.
Bókin er ein av fýra í virkisbúskapi, sum eru ætlaðar til lærugreinina virkisbúskap stig B í Hægri handilsútbú...
Hetta er uppgávuhefti til bókina Bókhald og ársroknskap, ið er ætlað til lærugreinina virkisbúskap stig B í hæ...
Henda triðja útgáva er nógv broytt í mun til fyrstu og aðru útgávu, ið komu í 1990 og 1992. Bókin er ætlað til...
Henda triðja útgáva er nógv broytt í mun til fyrstu og aðru útgávu, ið komu í 1990 og 1992. Høvundarnir hava e...
Fyriskipan eftir Heðin Samuelsen, lærara í Føroya Handilsskúla í Havn, er tann seinasta bókin av fýra í virkis...
Heftið er partur av røðini virkisbúskapi, sum er ætlað undirvísing í handilsskúla og øðrum miðnámsskúlum, men ...
Henda bókin er tann triðja av fýra bókum í virkisbúskapi, sum eru ætlaðar til nýtslu í handilsskúla og øðrum m...
Hetta er uppgávuhefti til bókina Kostnaðarlæru, ið er ætlað til nýtslu í handilsskúla og øðrum miðnámsskúlum. ...
Henda bókin er ein av fýra í virkisbúskapi, sum eru ætlaðar til nýtslu í handilsskúla og øðrum miðnámsskúlum. ...
Hetta er uppgávuhefti eftir Heðin Samuelsen til bókina Virkið. Heftið er partur av røðini í virkisbúskapi, sum...

robotstxt: allowed

filter: keep


text:
Monthly Archives: maj 2013
Bachelor skeið í teldutøkni: Lær at gera heimasíðu
Bachelor skeið í teldutøkni: Lær at geva heimasíðum skap og stovna heimasíðir. Skeiðið er á universitetsstøði og gevur 7,5 ECTS.
Fjarlestrarskeið í “Grundleggjandi IT-tryggleika”
Tak fjarlestrarskeið í “Grundleggjandi IT-tryggleika”. Skeiði er á universitetsstøði og gevur 5 ECTS.
Timburmaður
Skeiðspakki í støddfrøði á BA-støði
Hevur tú áhugað í at taka støddfrøðisskeið á BA-støði umvegis fjarlestur, so er eitt tilboð um tað í Svøríki. Støddfrøðipakkin gevur 30 ECTS stig (ECTS, hvat er tað?)
Masterclass í sálarfrøði
Masterclass í sálarfrøði umvegis fjarlestur. Útbúgvingin tekur støði í tí nýggjastu sálarfrøðini og samskifti.


text:
Prísur
Prísur fyri hvønn persón, tá ið tvey vaksin ferðast saman úr kr. 10.845,-
Íroknað pakkanum
GG! Prísurin avhongur alt av nær ferðast verður. Um ferðast verður í háárstíð ella um lítið pláss er umborð á Atlantic kann prísurin verða nakað hægri.
Hotellið
Hetta deiliga All Inclusive familjuhotellið liggur beint við fínu sandstrondina á Alcudia og einans fáar minuttir frá lokala sentrum, Playa de Muro. Á hotellinum eru hópin av aktivitetum og hentleikum til alla familjuna, sum t.d beach volley kappingar, undirhald um kvøldanar, barnaklubbar til tey smærru og mangt annað.
Á økinum á Condesa de la Bahía eru tveir stórir og deiligir svimjihyljaro og ein barnasvimjihylur. Harumframt er eitt lítið vatnland við smáum rusjubanum, spæliplássi, miniklubbi og burgarabar "Happy Burger".


text:
Agnar Frederiksen
14.04.2018 - 21:15
Ítróttur > Ítróttur > Hondbóltur
Nú eru allir dystirnir í FTZ-deildini leiktir, og bara finalurnar eru eftir.
Í dag vóru tveir teir seinastu dystirnir á skránni, og talan gjørdist um tvey heldur yvirraskandi úrslit.
H71 endaði á fyrsta plássinum líkamikið hvat úrslitið gjørdist í dag, tá StÍF var á vitjan. Um tað hevur spælt inn ella ikki, skal ikki verða sagt, men hoyvíkingar megnaðu so ikki at koyra sigurin heim.
H71 var á odda 12-8 í hálvleikinum. Heimaliðið hevði eisini leiðsluna til smáir tíggju minuttir vóru eftir. Men tá tók útiliðið yvir, og StÍF skoraði sjey útav teimum seinastu tíggju málunum. Serliga var tað toppskjúttin hjá útiliðnum, Jóannes A. Prestá, ið var avgerandi. Hann skoraði fimm mál seinastu minuttirnar, og StÍF endar kappingarárið væl. Eins og VÍF hja kvinnum, so endaði H71 við einum ósigri undan finalunum.
Í Klaksvík var VÍF á vitjan. Setningurin hjá Team Klaksvík var greiður: Liðið skuldi hava stig fyri at sleppa av aftasta plássi. Eftir eina sera góða byrjan uppá kappingarárið, eru klaksvíkingar fullkomiliga steðgaðir upp. Í dag endaði Team Klaksvík við einum sigri. Tað var rættliga javnt allan vegin, men klaksvíkingar høvdu allatíðina líka munin, og avgjørdu dystin í seinasta minutti.
H71 - StÍF 21-23(12-8):
Toppskjúttar: Peter Krogh 7 mál, Jóannes A. Prestá 7 mál
Team Klaksvík - VÍF 30-28(13-12)
Toppskjúttar: Jens Pauli Mohr og Vilhelm Vilhelmsen 7 mál, Bjarti Hansen 7 mál
Við hesum úrslitinum endar KÍF, ið annars vann á Kyndli týskvøldið, og hevur fingið fleiri stig seinastu umførini, á aftasta plássið. Hóast tapið í dag fær VÍF bronsuna.
Endaliga støðan í FTZ-deildini:
H71 34
Neistin 33
VÍF 28
Kyndil 26
StÍF 17
Team Klaksvík 16
KÍF 14
Mikukvøldið verður fyrsta finalan á skránni, tá Neistin tekur ímóti H71


text:
Lisa Golbe er fødd og uppvaksin í einum lítlum býi uttan fyri Linköping í Svøríki.
Eftir at hava tikið prógv í grafiskari sniðgeving á Cumbria universiteti í Onglandi, gekk leiðin til Føroya, har hon hevur starvast sum grafiskur sniðgevi og listastjóri á lýsingardeildini hjá Sendistovuni.
Hon hevur harumframt myndprýtt skúlabøkur og hevur teknað til Mína jólabók síðan 2007.
Síðan 2011 hevur hon búð aftur í heimbýnum, har hon arbeiðir við sniðgeving og marknaðarføring fyri familjuna, sum eigur eitt mostarí.
Myndprýðingar:
2008 perma, forsatsur, vignettir í Míni jólabók
2009 perma, forsatsur í Míni jólabók
Eingilin Egin (Theodor E. D. Olsen)
2010 perma, forsatsur í Míni jólabók
Hugaferð til Betlehems (Steingrím Niclasen)
Kom og keyp frá mær í dag, Nei-land og Ja-land (Halfdan Rasmussen)
2011 perma, forsatsur í Míni jólabók
2012 perma, forsatsur, uppgávusíður í Míni jólabók
2014 Mín jólabók


text:
Wikipedia:Keldur
Tað ið verður skrivað á Wikipedia skal ikki verða avritað beinleiðis av síðum, ið eru undir copyright, tvs. eru vardar av lóg um upphavsrætt. Tó kann ein høvundur saktans endurgeva innihald av síðum, um tað verður umformulerað og ikki skrivað av. Ein og hvør síða á Wikipedia eigur at hava kelduávísingar. Keldurnar kunnu t.d. vera tey føroysku bløðini ella internetmiðlar ella søgubøkur o.a. Keldur skulu setast inn í    sum tú finnur undir hvørjari síðu undir "Wikikotur", trýst á kotuna, so kemur hon inn á síðuna, avrita síðani url'in ið tú vilt nýta sum keldu og set hann inn millum teknini > < og síðan gera eitt millumrúm og so skriva navnið á portalinum, t.d. in.fo, tað kann t.d. síggja soleiðis út:
Norðlýsið er eitt blað og internetportalur úr Norðoyggjum. Fyrsta blaðið kom út hin 16. apríl 1915.  [http://www.in.fo/news-detail/news/solin-skinur-a-nordlysid/ in.fo]
Síðan kemur eitt tal at standa har ið tú hevur innsett kelduna, og niðast á síðuni undir yvirskriftini Keldur kemur at standa sjálv keldan, í hesum førinum bara in.fo saman við talinum (keldunummar).
Tað ber til at siga um keldur á Wikipedia, at vit sleppa at avrita alt tilfar, sum er givið út undir GNU Free Documentation License. Vit skulu bara geva navnið á kelduni. Finnur tú spennandi tilfar, sum er givið út undir GNU FDL, so ert tú vælkomin at leggja tað afturat listanum niðanfyri.
Fyri alt annað tilfar geldur, at uttan so um tað stendur, at tilfarið kann nýtast til tað, ein hevur hug til, so skulu vit hava loyvi til at geva út tilfarið undir GNU Free Documentation License, áðrenn vit sleppa at avrita tað.
Finnur tú spennandi tilfar, sum tú meinar, Wikipedia væl kundi brúkt, men sum ikki er frítt ella givið út undir GNU FDL, send so teimum, sum standa fyri hesum tilfari, eina umbøn um at fáa loyvi at avrita tilfarið. Nógvir vevstjórar og tílíkir eru fegnir um, at onnur hava áhuga fyri tí, sum teir gera, og geva fegnir loyvi, um at tilfarið kann verða givið út á Wikipedia. Hevur tú fingið svar á eina umbøn, um tú so hevur fingið loyvi ella ikki, so skoyt hana uppí listan niðanfyri.
Innihaldsyvirlit
Dømi um Telduræv við umbøn um loyvi at avrita[rætta wikitekst]
Til høvund
Eg eri samhøvundur á Wikipedia (http://fo.wikipedia.org), hin frælsa alfrøðin. Eg havi varnast tína mynd/tína grein/o.s.fr. á URL, og eg haldi, at hon hevði hóskað væl til Wikipedia.
Vegna Wikipedia vil eg tí spyrja, um vit sleppa at brúka omanfyristandandi tilfar á Wikipedia. Fyri at vit kunna brúka tilfarið, er tað neyðugt, at tilfarið er frítt at brúka fyri øll ella verður útgivið undir GNU FDL (GNU Free Documentation License). Ynskir tú tað, so upplýsa vit teg sjálvandi sum keldu til upprunaliga tilfarið.
Fyri at síggja í staklutum um GNU FDL, so sí vinarliga greinina á Wikipedia (http://en.wikipedia.org/wiki/GNU_Free_Documentation_License). Í stuttum tryggjar GNU FDL, at øll hava rætt til at avrita og broyta tilfarið, og at alt tilfar, sum er givið út undir GNU FDL, verður verandi undir GNU FDL, eisini um tað verður broytt, víðkað ella selt.
Frammanundan takk Títt navn
Hesar síður hava vit loyvi at avrita frá[rætta wikitekst]
- Wikipedia (á enskum, skal týðast)
- Wikimedia Commons er ein felags miðalgrunnur til allar wiki-verkætlanirnar
Hesar síður hava vit loyvi at avrita frá við keldufrásøgn[rætta wikitekst]
(Tekstir givnir út undir GNU FDL hoyra til hendan bólk)
- Leksikon for det 21. århundrede (bert loyvi at avrita einstakar greinir, ikki alla alfrøðina)
- Planetmath (á enskum, skal týðast fyrst)
- folketinget.dk Loyvt er at avrita tekstir frá hesi síðu, um keldufrásøgn og tíðarfrásøgn fyri avritingina verður uppgivið. Malene 11. Jun *
Arne List 16. jun 2006 kl. 16:41 (UTC)
Hesar síður hava vit ikki loyvi at avrita frá[rætta wikitekst]
- kongehuset.dk
- faroeislands.dk ℚuackor 26. des 2005 kl. 00:43 (UTC)


text:
Tikiđ verđur
ofta til, at breiđir herđar skulu til at bera góđar tíđir.
Í lřtuni
uppliva vit góđar tíđir viđ nógvum mřguleikum
fyri inntřkum. Arbeiđi er til flestallar hendur, og á fleiri
mótum verđur kappbjóđađ fyri at fáa tey rřttu
fólkini til arbeiđis.
Vit hava lagt ta
křvandi og nívandi kreppuna aftur um okkum. Ferđ er komin
á samfelagsbúskapin, og vit eru eftir stuttari tíđ
aftur komin í betri tíđir. Útlit eru kanska eisini
til tíđir, sum verđa upp aftur ríkiligari til pengar.
Tađ er gott,
at fólk hevur góđar inntřkumřguleikar. Tađ
ger sítt til at birta upp undir trivnađin í kommununi, og
tađ tryggjar kommununi tćr inntřkur í skatti, sum hon
hevur fyri neyđini fyri at menna seg og rřkja tey felags áhugamálini
hjá borgarunum, sum hon hevur um hendur - barnaansing, eldrabýli,
skúlar, ítrótt, mentan, vegir, kloakkir, ídnađarřki,
bryggjur, bátahavnir v.m.
Men skal vćl
fáast burtur úr hesum góđu tíđunum, er neyđugt,
at kommunan ikki loypur framav. Rekast má ein skynsamur og hóvligur
fíggjarpolitikkur, har stevnt verđur fram ímóti, at
kommunan sum frálíđur sjálv kann fíggja sum
mest av sínum ílřgum, tí tađ er dýrt
at vera fátćkur, og fer aftur at kosta nógv at lćna
pengar.
Tórshavnar
Kommuna hevur veriđ heppin viđ sínum fíggjarpolitikki
í seinastuni. Dentur hevur veriđ lagdur á at gjalda skuldina
niđur sum skjótast uttan at hćkka skattaprosentiđ, og tá
nýggja býráđiđ tekur viđ á nýggjárinum
2001, skyldar kommunan 324 milliónir krónur.
Hetta er um helvtin
av tí, sum skuldin var, tá valskeiđiđ byrjađi 1. januar
1997. Skuldin svarar nú til eina ársinntřku í skatti,
og tađ verđur hildiđ at vera vćl innanfyri rímiligt
mark. Árliga skattainntřkan hjá Tórshavnar Kommunu
er samstundis vaksin 80 milliónir krónur. Tćr betrađu
tíđirnar hava sostatt gjřrt sítt til, at so vćl
hevur vignast.
Í góđum
tíđum er skjótt at vera óansin og at sigla alt omanav.
Pengarnir kunna eisini av ovfarakćti aftur fara at sita ov leysir.
Tí er mest
umráđandi av řllum, at fíggjarliga kósin verđur
hildin í býráđnum nćsta valskeiđ. Uttan at
vera píriđ og uttan at spara seg eftir hćli eigur Tórshavnar
Býráđ, tá hugflogiđ hevur lyndi at fara til stroks
og kosta óneyđuga nógv, alsamt at minnast aftur á tey
klóku orđini: Tađ skula breiđir herđar til at bera góđar
tíđir.
Tjóđveldislistin
til Tórshavnar Býráđ bjóđar seg fram til
at reka hendan ábyrgdarpolitikk.


text:
Bretska undirgrundin eystan fyri føroyska markið goymir eftir øllum at døma nógv meira olju og gass, enn nakar hevur ímyndað sær higartil. Í eini frágreiðing, sum heimskenda greinarafyritøkan ”Wood Mackenzie” hevur gjørt um oljuframtíðina á Atlantsmótinum, ið er økið vestan fyri Hetland og sum vanliga verður kallað ”WOS – west of Shetland”, verður róð framundir, at flestu og størstu olju- og gassgoymslurnar í Bretlandi eru at finna í hesum økinum nær Føroyum. Í niðurstøðuni verður víst á, at fýra av teimum stóru framtíðar oljuleiðunum vestan fyri Hetland koma at verða høvuðs skattainntøkukeldan hjá bretska statskassanum komandi 10-15 árini.
Oljuleiðirnar eru Clair Ridge, Clair South, Rosebank og Cambo. Hesar báðar seinast nevndu liggja bert fáar kilometrar frá føroyska markinum og verður endalig støða til at útbyggja tær tikin tíðliga næsta ár. Hinar báðar keldurnar, Clair Ridge og Clair South, sum eru partur av risastóru oljukelduni Clair, fara undir framleiðslu í ár og um nøkur ár. Umframt hesar fýra eru longu fleiri aðrar keldur, sum longu framleiða olju og gass, eitt nú Clair Phase1, Schiehallion, Foinaven, Loyal, Solan, Laggan Tormore, Edradour og Glenlivet. Aðrar sum verða útbygdar eru Glendronach, Alligin og Lancaster og helst Lyon eisini.
Frágreiðingin hjá Wood Mackenzie verður endurgivin í flest øllum orkumiðlum í hesum partinum av heiminum. Hon er sera jalig, tá tey ymsu økini á bretska landgrunninum verða nevnd og sammett. Allar metingar og tøl benda á, at Atlantsmótið fer at gerast framtíðar Norðsjógvurin her úti í Norðuratlantshavi.
Umframt tær nevndu oljuleiðirnar eru eisini nógv onnur fund gjørd, sum í framtíðini kunnu útbyggjast og knýtast í komandi undirstøðukervið, ið fer at fevna um framleiðslupallar, framleiðsluskip, (FPSO), útbúnað á havbotninum og rørleiðingar.
Vit hava hugt í frágreiðingina hjá Wood Mackenzie og skulu taka fram nakrar av yvirskriftunum:
“Four projects drive growth next decade. Clair Ridge, Clair South, Cambo and Rosebank will boost output leaving WoS as the only sector paying tax to the UK Government by 2030.” In a word: growth. Large-scale activity in the near and medium term will lead to production growth into the mid-2020s. And perhaps beyond.
“Majors are divesting elsewhere in the UK, but not West of Shetland”. Materiality and planned growth projects at existing assets keeps WoS competitive in a global portfolio. The region is core to BP, Shell, Chevron and Total.
“Growth through exploration: WoS is underexplored compared to the rest of the UK and high impact drilling is on the horizon”. Siccar Point could open up a new gas hub with material success at Lyon, while Cambo and Blackrock could provide much needed infrastructure.
“Growth through exploration: Strong West of Shetland uptake in UK 30th offshore licensing round”. Licences across three main areas were snapped up with multiple development options for future discoveries if current planned E&A activity is successful.
“The importance of West of Shetland growth: it is the only region contributing tax to the treasury by 2030”. The UK Treasury is relying on these projects and, therefore, the pressure is on the OGA and the partners to make them work.
“But perhaps there can be growth in the UK after West of Shetland... The WoS is helping to expand the UK “thematically” as well as geographically. New expertise on harsh deepwater conditions could open up the West of Scotland sector.
Týdning fyri Føroyar
Sum sæst, so eru tað fleiri av heimsins størstu oljufeløgum, sum vilja gera stórar íløgur í bæði leiting og útbyggingar í økinum vestan fyri Hetland. Og fleiri av hesum liggja tætt upp at føroyska markinum. Tað er tí neyvan nakað at ivast í, at feløg fyrr ella seinni eisini fara at hyggja eftir møguleikum føroysku megin markið, har hesir liggja tætt við fund á bretska landgrunninum. Tað er heilt vanligt, at oljufeløg, tá tey útbyggja oljufelt, eisini tryggja sær øki, sum liggja í grannalagnum.
Her er fyrst og fremst talan um tær báðar oljukeldurnar Cambo og Rosebank, sum eftir øllum at døma verða útbygdar. Seinastu tíðindini herfrá eru eisini sera kærkomin út frá einum føroyskum sjónarhorni. Herfyri boðaði Shell frá, at tað hevur keypt seg inn í Cambo, og harvið er tað við til at tryggja eina útbygging saman við oljufelagnum Siccar Point. Nú frættist so eisini, at norska oljufelagið Equinor aftur er farið at venda antennunum móti Atlantsmótinum. Tað ljóðar, at Equinor ætlar at keypa upp partin hjá Chevron av Rosebank oljukelduni. At eitt so stórt oljufelag sum Equinor, sum tók seg úr Rosebank og hesum økinum eftir prísskrædlið nøkur ár herfyri, nú aftur vil vísa flaggið í sama øki, er eitt týðiligt tekin um, hvussu stóran týdning Atlantsmótið og her ikki minst økini tætt við Føroyar hava fingið fyri altjóða oljuvinnuna.
At Cambo og Rosebank verða útbygd til framleiðslu merkir, at nýtt undirstøðukervið verður bygt tætt upp at føroyska markinum. Tað merkir so aftur, at verða fund gjørd føroysku megin markið í framtíðini, tá kunnu hesi møguliga gera brúk av undirstøðukervinum hinumegin markið, eitt nú rørleiðingum, sum kunnu flyta gass til lands í Hetlandi.
Tað er tí givið, at føroyskir oljumyndugleikar fylgja seg væl við allari tí áhugaverdu og jaligu gongdini hinumegin markið. Eitt nú er ein útbjóðing opin á bretska landgrunninum, sum m.a. fevnir um fleiri øki við markið. Í hesum sambandi hava føroyskir og bretskir jarðfrøðimyndugleikar tikið upp samstarv við tí fyri eygað, at oljufeløg, sum ætla sær at søkja um leitiloyvi á Atlantsmótinum í framtíðini, skulu kunnu hyggja at og søkja um loyvi báðumegin markið um somu tíð. Bretska OGA, sum umsitur leiting, hevur longu boðað møguligum umsøkjarum til 31. útbjóðingina, ið letur aftur í november, frá, at møguligt er eisini at søkja um loyvi í "open door" skipanini í Føroyum. So spennandi verður at síggja, hvat slíkt samstarv kann føra til.
Eisini verður áhugavert at fylgja við, hvørjar møguligar broytingar føroyskir myndugleikar fara at umhugsa í loysistreytunum, nú eingin umsøkjari var til 4. útbjóðing.
Um somu tíð verður tað spennandi at fylgja við, hvat Equinor hevur í hyggju við síni afturkomu til Atlantsmótið. Felagið var við til at finna Rosebank í 2004, men tók seg út, tá oljuprísurin kavaði í 2014, júst um sama mundið sum felagið eisini rýmdi úr Føroyum. Nú alt sær so nógv ljósari út, og Equinor aftur hevur meldað seg á banan, ber til at spyrja, nær tað fer at venda antennunum aftur móti Føroyum eisini. Vit skulu ikki gloyma, at tað var nettupp Rosebank fundið, sum á sinni gjørdi, at fleiri feløg harímillum táverandi Statoil tóku lut í 3. útbjóðingini við Føroyar. Rosebank var so mikið áhugavert, at tað í veruleikanum var grundarlagið fyri, at oljufeløg aftur hugdu at Føroyaøkinum. Nú sama Rosebank aftur er vorðið áhugavert kunnu vit spyrja, um tað fer at skunda undir aftur áhugan fyri at leita við Føroyar.
Týdning fyri føroyska veitingarvinnu
At oljuvirksemið nærkast Føroyum er eisini sera áhugavert fyri føroyska veitingarvinnu. Nógvar av teimum vørum og tænastum, sum oljufeløg hava brúk fyri bæði tá tey leita og annars útbyggja oljufelt, kunnu tey keypa í Føroyum. Og í nógvum førum eru tær kappingarførar við tær, sum fáast í Hetlandi ella Skotlandi. So tá talan verður um at útbyggja bæði Cambo og Rosebank, sum bert liggja fáar kilometrar frá føroyska markinum, tá kann føroyski veitaramarknaðurin brádliga gerast áhugaverdur fyri oljufeløgini.
Tá West Hercules herfyri boraði ein brunn á Cambokelduni 4 kilometrar markinum, tóku skipararnir á hjálparskipinum avgerð um at sigla til Havnar fyri at skifta manning og keypa ymsar vørur og tænastur heldur enn at fara í útlendska havn. Tað var nevniliga stytri at fara til Føroya enn til Hetlands. Um hetta eisini verður veruleiki, tá keldan verður útbygd, vil tíðin vísa. Men her er so avgjørt ein uppgáva hjá føroyskum fyritøkum at gera vart við seg í oljuumhvørvinum í Bretlandi. Og eingin orsøk er til at bíða. Tað er nú tað skal handlast, har m.a. heimskenda greinarafyritøkan Wood Mackenzie av álvara útrópar økið eystan fyri markið fyri framtíðar bretska oljulandslutin, sum entá kann avloysa Norðsjógvin.
Keldur: Wood Mackenzie, Energy Offshore, Offshore.com, Times, BBC, Sysla og oljan.fo


text:
Hetta havi eg frá manninum sjálvum, yvir Facebook úr Durban. Tíðin hjá Páli var 15:56, meðan Mark B. Randall “bombaði avstað og svam 15:23”, og Heerden Herman í fyrsta riðli svam 15:53. Pál sigur sjálvur, at hann var eitt sindur moyrur frá teimum 800 í gjár, og tí ikki vildi gera meira burtur úr enn so, at hann í morgin kundi liggja á geil við síðuna av geilini hjá Randall. Tað eydnaðist, “so alt í alt er tað heilt OK”.
Finalan verður sum kunnugt í annaðkvøld, leygardag 17. apríl, móti endanum av finalupartinum sum byrjar kl 17:00 føroyska tíð. Mítt boð er umleið kl 19:00, soleiðis sum tað gekk í gjárkvøldið. Jón Bjarnason nevndi í viðmerking í gjár, at Heerden Herman fer at royna eftir eini tíð undir 15:14,96, til at sleppa við til Commonwealth Games fyri Suðurafrika. Og tí spardi hann seg frá teimum 800.
Pál nummar 3 í innleiðandi 1500 frí í morgun
Hetta havi eg frá manninum sjálvum, yvir Facebook úr Durban. Tíðin hjá Páli var 15:56, meðan Mark B. Randall “bombaði avstað og svam 15:23”, og Heerden Herman í fyrsta riðli svam 15:53. Pál sigur sjálvur, at hann var eitt sindur moyrur frá teimum 800 í gjár, og tí ikki vildi gera meira burtur úr enn so, at hann í morgin kundi liggja á geil við síðuna av geilini hjá Randall. Tað eydnaðist, “so alt í alt er tað heilt OK”.


text:
Tyrlupallar
Síðani 1995 hevur Landsverk havt raksturin av flest øllum tyrlupallum í landinum um hendi. Samanlagt 11 tyrlupallar eru, og av teimum tekur Landsverk sær av teimum 10. Landssjúkrahúsið hevur ábyrgdina av tí eina. Landsverk hevur umsjónarfólk úti um landið, sum eru knýtt at hvørjum tyrlupalli sær. Umframt uppgávur fyri Landsverk, taka hesi fólk sær av avgreiðsluni av ferðaseðlum, manifestum, farmi og líknandi fyri Atlantic Airways, sum røkir sjálva tyrluflúgvingina.
Um tyrlupallarnar:
Leiðsla: Leiðsluna av tyrlupallunum hevur Boði Haraldson, Landsverk, tel 290 841.
Bílegging: Ferðaseðlar verða bílagdir hjá Atlantsflog umvegis heimasíðun atltantic.fo her
Gjalding: Rindast skal kontant, tá goldið verður fyri ferðaseðlar og frakt á tyrlupallunum. Tilber ikki at rinda við gjaldskorti e.ø.
Frakt: Tyrlupallarnir koyra ikki frakt út til móttakaran. Sendarin má tí boða móttakaranum frá sendingini. Sí eisini leiðbeining á heimasíðuni hjá Atlantsflog um frakt.
Upplating: Upplatingartíðin á tyrlupallum er lagað eftir ferðaætlanini. Opið er upp til 30 minuttir áðrenn lending.
Upplýsing: Upplýsingar um ferðaætlan, bílegging, ferðing og frakt v.m. fáast hjá Atlantsflog.


text:
HAVFRÚGVIN. Atgongumerkjasølan er byrjað!
Jóanes Nielsen hevur gjørt tað aftur. Hesuferð við einum maritimum trýkantsdrama, sum við kenslum, tøkni (og táknum) spreingir karmarnar á Tjóðpallinum. Keyp atgongumerki nú til størstu sjónleikaupplivingina í ár.
Leygardagin 17. september hevur HAVFRÚGVIN eftir Jóanes Nielsen heimspremieru á Tjóðpallinum. Lagt er upp til eina stórhending bæði so og so. HAVFRÚGVIN er eitt maritimt trýkantsdrama um tær stóru kenslurnar, kærleika, vinalag, familjubond, brostnar dreymar og djúp loyndarmál úr fortíðini.
Talan er eisini um eina stóra uppseting, har pallmynd, ljós, ljóð og video trykkprøva karmarnar á Tjóðpallinum, sum ongantíð áður.
Harumframt hava stór nøvn skapt hesa uppseting: Eyðun Johannessen, the grand old man, Sámal Blak, Heiðrik á Heygum, Jens L. Thomsen, Hjálmar Dam, Annika Johannessen og fleiri onnur.
So um tú vilt hava eina stóra sjónleikauppliving, kanst tú tryggja tær atgongumerki nú.


text:
Danmark – Føroyar
Tekna teg niðast á hesi síðu
Í samband við dystin hjá føroyska A-landsliðinum í hondbólti verður skipað fyri einum túri úr Aalborg til Skjern og aftur til Aalborg eftir loknan dyst.
Dysturin er leygardagin 27. oktobur í Skjern Bank Arena
Okkara maður, Robert Andreasen, hevur gjørt sær tann ómak at kanna leigan av bussi og bílagt 50 atgongumerkir til dystin – hetta merkir, at vit øll sita saman til Skjern og aftur.
Vegleiðandi kostnaður fyri busstúrin er 150 kr. í alt aftur og fram. Kostnaðurin er tó treytaður av, hvussu nógv melda seg til. Harafturat er sjálvur kostnaðurin av atgongumerkinum, sum er 220 kr.
Kostnaður fyri dystin: 220 kr.
Kostanður fyri buss aftur og fram: uml. 150 kr.
Eina hóming…
Fyri at meta um, hvussu nógv av okkara limum sýna hesum tiltaki áhuga, er neyðugt hjá tykkum at melda tykkum til her. Tilmelding gerst við at útfylla talvuna niðanfyri:
Tað er avmarkað pláss, tá ið bussurin einans rúmar 50 fólki. Einasti háttur at tryggja sær pláss í bussinum og atgongumerki er tessvegna at vera millum tey 50 fyrstu tilmeldaðu.
Tá ið bussurin er fullmannaður seta vit okkum í samband við tykkum, og greiða tykkum frá atgongumerkjasøluna o.s.fr..
TILMELDINGARFREISTIN ER 20. SEPTEMBUR 2018!
Tá ið tú útfyllir talvuna, góðtekur tú, at upplýsta mongdin av atgongumerkjum og setur í bussinum verða knýtt at navni tínum.
Tilmeldingarfreistin er farin


text: Einki er sum ein biltúrur í góðveðrinum. Og á ljóðsporinum kunnu nýggjastu fløgurnar við Merle Haggard og Willie Nelson heldur ikki sláa feil. Og so slettis ikki, tá vit í líðini oman móti Tjørnuvík møta Hildubrandi, sum straks bjóðar kaffi og vísir okkum runt í bygdini, søgufróður sum altíð. Skúlans týdningur fyri bygdina verður undirstrikaður, men í aðrar mátar eru tað nógv virði, ið fara fyri skeyti, tá talan er um ferðavinnu og mentanarlig tilboð. Rennistrongurin út í Stakkin er eitt dømi. Ikki eru ráð at umvæla hann, skal hann lúka trygdarkrøvini. Og langt er síðani at bátur varð drigin og enn longri síðani at rekaviður var sagaður í saglagnum uttanfyri bygdahúsið. Men soleiðis er helst á flestu smábygdum. Lukkutíð eru enn fólk við børnum á smáplássum. Og í Tjørnuvík blómar mentanin við Kingokórinum, søguligum útgrevsturi í bønum og listahandverki í smáu húsunum. Uppi í bønum, omanfyri kirkjugarðin, har áin fer í tvey, er Brandarsker. Síggi á netinum at í London býr 24 ára gamla fotomodellin Tanja Brandarsker, ið tosar øll norðurlendsk mál og hevur føroyskar vinir á Facebook. Kanska er hon hiðani.


text:
Í dag lat upp nýggj vælverustova “Vælvera” í Vági. Vælvera bjóðar zoneterapi til vaksin og børn og thailendska fótmassagu.
Zoneterapi styrkir javnvágina í millum kroppin og sinni. Zoneterapi kann betra um lívsgóðskuna. Zoneterapi kann lætta um pínu.
Fótmassaga kann vera við at viðgera fleiri trupuleikar áðrenn ein byrjar uppá medisin. Fótmassaga er vælegna til fólk, ið eru forkøla, hava høvupínu, pínu í vøddum og til tey sum eru diabetikarar.
Vælvera heldur til á Vágsvegi 107 á Gørðunum (í sama bygningi, sum fysioterapistovan Turkis heldur til).
Upplatingartíðirnar eru soleiðis: Mánadag til fríggjadag kl. 10.00 – kl. 12.00 og kl. 13.00 – kl. 16.00
Facebook síðan hjá Vælvera er her.


text:
Á Føroyaprent eru vit klár allar dagar í vikuni at gera gravsálmar og leveringstíðin er 24 tímar. Vanliga verða brúktir 3 sangir inni í kirkju/samkomuhúsi og 1 sangur tá ið kistan verður borin út. Við grøvina verða sum oftast brúktir 2 sangir.
Teir upplýsingar, vit hava brúk fyri eru, um jarðarferðin er úr kirkju, samkomu ella kapelli, hvørji nr. og í hvørjari bók sangirnir eru. Navn, føðingardag og deyðsdag og um tit vilja hava mynd á. Velja tit við mynd, so um hon skal vera svørt/hvít ella í litum.
Summi velja at seta skriftstað á permuni, tá senda tit okkum skriftstaðið ella hvar tað stendur skrivað.
Bílegging á gravsalmar@foroyaprent.fo
Arbeiðsdagar kann eisini ringjast til 314555. Í vikuskiftum ella uttan fyri arbeiðstíð kann ringjast til 216480 ella 594560.


text:
Høgni Jacobsen stillar upp fyri Sambandsflokkin
26. september 2016
Nýtt og ungt valevnið stillar upp fyri Sambandsflokkin
Høgni Jacobsen stillar upp fyri Sambandsflokkin til býráðsvalið í Tórshavnar Kommunu.
Høgni er 32 ár, giftur og eigur 5 børn.
Seinastu 10 árini hevur Høgni starvast sum lívbjargari í svimjihøllini í Gundadali. Harumframt er hann svimjivenjari í Havnar svimjifelag, bæði hjá teimum vaksnu og hjá børnunum. Høgni fæst eisini við fótbólt, bæði sum venjari og í ungdómsnevndini hjá B36.
Sum aktivur innan ítróttin sær Høgni, hvat riggar væl, og hvar tað kann gerast betri. Hettar endurspeglast eisini í áhuganum í kommunalpolitikki, har tað serliga er ítróttarøkið, eldraøkið og barna- og ungdómsøkið, sum Høgni brennir fyri at arbeiða við.
RN
Aftur


text:
Bresta Trump og Kim saman?
- 17 Aug 2017
- - LÍV
Marknaðarinnlit - August 2017
Bresta Trump og Kim saman?
Enn er tað lítið sannlíkt, at orðastríðið millum USA og Norðurkorea endar við kríggi. Kim Jong Un stríðist helst strategist fyri at fáa tingingar í gongd við versturheimin, meðan Trump er noyddur at svara harliga aftur. Líkt er til at Kina, sum stendur millum partarnar, kann forða fyri, at kríggj brestir á. Hetta stríðið hevur stundum, farnu vikurnar, ført við sær óvissu á fíggjarmarknaðunum og hevur kávað útyvir, at tað í roynd og veru stendur væl til búskaparliga í londunum, ið eru týðandi fyri alheims fíggjarmarknaðir.
Trupla gongdin í juni helt fram í juli
Eins og juni, var eisini juli avbjóðandi fyri partabrævaíløgurnar hjá LÍV. Hinvegin, so stóðu lánsbrævaíløgurnar seg rímuliga væl. Í juli lækkaðu partabrøvini 1,03% soleiðis at vinningurin síðani ársbyrjan lækkaði í 5,00%. Ein orsøk til hetta var, at dollarin viknaði í mánaðinum. Hóast sveiggj í mánaðinum, var langa danska lánsbrævarentan at kalla tann sama við mánaðarenda sum við mánaðarbyrjan. Tó góvu donsku lánsbrøvini vinning á 0,18% í juli og síðani ársbyrjan er vinningurin nú 0,81%. Best stóð lánsbrævabólkurin ”onnur lánsbrøv” seg. Hesin gav vinning á 0,67% farna mánaða og vinningurin síðani januar er 3,37%. Samlað gav íløgan við hægra váðanum hall á 0,06% í juli meðan íløgan við lægra váðanum var óbroytt. Síðani ársbyrjan hevur váðakendari íløgan givið vinning á 2,13% meðan varligara íløgan hevur givið vinning á 0,56%.
Góð búskapargongd hótt av Trump og Kim
Hóast ávísar avbjóðingar, so kann sum heild staðfestast, at tað gongur væl búskaparliga í heiminum. Í Kina eru góð búskaparlig tíðindi borin í seinastuni. Í USA er góður búskaparvøkstur, hóast hesin fyribils helst hevur nádd hæddini og í Evropa er vøksturin á høgum stigi. Kortini hevur politisk óvissa tikið seg upp seinastu vikurnar, eftir at Norðurkorea og Kim Jong Un hevur hótt oynna Guam, har USA hevur stóra herflotastøð. Amerikanski forsetin, Donald Trump, hevur síðani svarað Kim Jong Un hóttandi aftur og soleiðis er neiligt samskifti teirra millum farið á rull. Hetta hevur ført eina óvissu við sær á fíggjarmarknaðunum og eftir at longu lánsbrævarenturnar hækkaðu fyri mánaða síðani, eru hesar tí aftur lækkaðar og partabrøvini eru darvaði av óvissuni. Í millum partarnar stendur Kina, ið er politiskt sameint við Norðurkorea, men sum eisini hevur stóran áhuga í, at orðastríðið millum Trump og Kim ikki harðnar enn meira. Eftir at partabrævamarknaðirnir lækkaðu um mánaðarskiftið, eru hesir aftur hækkaðir nakað eftir at sjóneykan aftur er sett á jaligu búskaparstøðuna. Tó er helst bert spuringur um tíð, áðrenn orðastríðið aftur tekur seg upp. Kina hevur boðað frá, at um Kim loypur á USA, vil Kina ikki stuðla Norðurkorea og um USA loypir á, vil Kina stuðla Norðurkorea. Hetta kann forða fyri, at støðan endar við kríggi.
Nýggj óvissa fyri framman
Í farna Marknaðarinnliti varð umrøtt, at stjórin í Evropiska Miðbankanum (ECB), Mario Draghi, hevði verið sera jaligur um evropiska búskapin og at hetta fekk longu lánsbrævarenturnar at hækka. Síðani hevur ECB aftur havt rentufund og tá boðaði Draghi frá, at marknaðirnir høvdu tikið orð hansara í so jaligt til sín. Hetta fekk longu lánsbrævarenturnar at lækka nakað aftur. Støðan viðvíkjandi Kina og Norðurkorea ávirkaði sama veg. Í USA eru framvegis avbjóðingar við at fáa gongd í inflatiónina og hetta kemur væntandi at ávirka pengapolitikkin í USA og metingarnar um hendan politikk. Sostatt er tað framvegis mið- og tjóðbankarnir, sum hava stóra ávirkan á komandi gongd á fíggjarmarknaðunum. Hóast lánsbrævarenturnar sveiggja nógv í løtuni, eiga hesar sum frálíður at hækka og partabrævamarknaðirnir kunnu standa seg væl, so leingi pengapolitikkurin ikki darvar vøkstrinum. Mett verður eisini, at tann veiki dollarin kann fáa vøksturin í USA at hækka aftur og sostatt geva eyka megi til partabrøvini í USA. Júst nú er tað tó stríðið millum Trump og Kim, sum er altavgerðandi fyri støðugleikan á marknaðunum. Harðnar stríðið er alt annað líkamikið.
Síðani ársbyrjan hevur váðakendari íløgan givið vinning á 2,13% meðan varligara íløgan hevur givið vinning á 0,56%.


text:
Somikið nógvar bjóðaðu seg fram til nevndina í Kvinnufelagnum, at felagið nú hevur fimm nevndarlimir og tríggjar tiltakslimir, sum allar taka lut í nevndararbeiðinum.
Á aðalfundi í Mettustovu í gjárkvøldið, hóskvøldið 27. mars 2014, varð nýggj nevnd vald. Tó er nevndin ikki nýggjari enn so, at allar hava verið í nevndini fyrr.
Tina K. Jakobsen er nú forkvinna fyri Katrin Gaard, sum fór frá
Bjørg Jacobsen heldur fram sum skrivari
Eyrith G. Leyni heldur fram sum peningarøkil
Rigmor Dam varð vald til nevndarlim
Helena Fríðheim heldur fram sum nevndarlimur
Turið Holm heldur fram sum tiltakslimur
Annika A. Gregoriussen varð vald til tiltakslim
Birta Biskopstø varð vald til tiltakslim
At umboða Kvinnufelagið í Kvinnufelagasamskipanini (KSF) vórðu valdar Helena Fríðheim og Birta Biskopstø, meðan Tina K. Jakobsen varð vald sum tiltakslimur. Birna Gaard varð vald til nevndarlim í Mettugrunninum.
Eftir aðalfundin var fyrsti nevndarfundur hildin, og nevndin skipaði seg soleiðis, at allar hava hvør sítt ábyrgdarøki: 8. mars hátíðarhald, peningarøkil, skrivari, kvinnufelagssamstarv, heimasíðurøkil, marknaðarføring, miðlahandfaran, útleigan av Mettustovu, inntøkuskapandi virksemi og viðlíkahald av Mettustovu.
Avrátt varð, at felagið skal vera munandi sjónligari og virknari. Felagið hevur góðar karmar at virka undir úti á Reyni, og kvinnusakini tørvar endurnýggjan, so nútíðar kvinnur kenna seg umboðaðar í landsins størsta kvinnufelag. Limatiltøk skulu fyriskipast mánaðarliga, og fyrsta tiltakið er sett at vera 19. mai kl. 19.30. Meira kunning um hetta í apríl. Eisini er ætlanin at skipa fyri einum stórum 8. mars tiltaki komandi ár, tá 100 ár eru liðin síðan kvinnur fingu valrætt í Føroyum.


text:
Leys størv í Eik14-05-2007
Virksemið veksur alsamt og nú eru aftur fleiri leys størv at søkja í Eik. Vit sóknast eftir trainees, vinnukundaráðgeva til Saltangará og ábyrgdarfólki til Útland/Back Office
Eik metstórt avlop fyrsta ársfjórðing10-05-2007
Samtakið Eik Banki kann vísa á eitt framúr gott úrslit fyrsta ársfjórðing 2007. Avlopið fyrstu tríggir mánaðirnar er 120,5 mió. kr. eftir skatt móti 35,5 mió. kr. somu tíð í fjør
At vera næmingur í Eik07-05-2007
Eik leitar eftir næmingum. Er ferð á tær og hevur tú hug at arbeiða í Eik? Freistin at søkja er 25. mai.
Eik børsskrásetast á VMF og Københavns Fondsbørs26-04-2007
Eik Banki verður fyrra hálvár í ár skrásettur bæði á Virðisbrævamarknaði Føroya og á virðisbrævamarknaðinum í Keypmannahavn. Stórur áhugi í Danmark
Eik-webcast: Fleiri rentuhækkingar á veg24-04-2007
Nógv talar fyri, at rentan hækkar í juni, og at enn ein rentuhækking kemur í heyst. Hygg at nýggjasta webcastinum hjá Eik


text:
Luciadagur
Luciadagur er 13. desember. Lucia er eitt italskt verndarhalgimenni, sum leið martýrdeyðan. Halgidagur hennara er 13. desember, sum í julianska kalendaranum var ársins styttsti dagur. Lucia hevur sín uppruna í latínska "lux", sum merkir ljós. Siðurin við Luciagongum stavar frá 1928, tá eitt svenskt blað kjósaði ársins Luciu Stockhólm. Í dag hevur hvør einasti býur í Svøríki sína egnu Luciu, og allar Luciaurnar luttaka í kapping um at verða ársins Lucia Svøríki. Í Svøríki hava tey tó hátíðarhildið Lucianáttina, ella Lussenatten, sum hon kallast, síðani 16-1700-talinum. Í Føroyum verður Lucia fagnað við gongum á skúlum, røktarheimum, í kirkjum og barnagørðum.


text:
Eirikur Lindenskov 16.08.2017 (13:54)
Nýggj andlit hjá Wenzel
Í summar komu tvey nýggj andlit aftrat hópinum hjá Wenzel. Jákup Hansen er settur í starv sum verkførari og Rani Jakobsen er settur í starv í kundamóttøkuni.
Nú eru tveir Ranar í kundamóttøkuni. Hesin nýggi Rani Jakobsen og so Rani á Borg, ið longu var her frammanundan, men sum í løtuni er í farloyvi.
Eftir eitt rimmar summar, er verkstaðið aftur trimmað og til reiðar at veita fyrsta floks tænastu.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Orð: Janus Djurhuus
Lag: Kvæðalag (Upp at stríðast, skortlandsmenn)
1. Mangur fór mætur av landi út,
søkti í landsynning;
fedrar várir í forðum allan
leitaðu knøttin kring.
2. Fáur flutti heim gyltan fong,
– teir tykjast fækka í hvørjum –
falkar og ørnir flúgva ei nógv,
mest havhestur flýgur í Føroyum.
3. Einstakir royndu ørnaleið,
fjart frá matfuglameingi –
eg kvøði um tann dýra drong,
ið feigdina bar undir veingi.
4. Íðin hann dvaldist í rúnarhøllum,
vígdur av Óðins brosi,
til at vera har aðalkorn,
hvar mest var av dumbu og bosi.
5. Til at granska ta fornu øld:
teir bardust á Klontarfs heiðum –
framskygdur kallur í Føroyum sá,
hvussu blóð fleyt á írskum teigum.
6. Til at granska ta fornu øld
bæði við spekt og yndi, –
hann ferðaðist um øll vættralond,
hann kertur fyri teim kyndi.
7. Til at granska ta fornu øld,
um Frakland og Bretland var skolvið –
eygleiddi hann ta herferð miklu,
ið stýrd var av Gongu-Rólvi.
8. Jallaborgir í Vesturoy
duttu í sorl og dunga –
kvað fyri honum úr brotunum
um veldi sítt norrøna tunga.
9. Dvørgar og vættrar um Vesturlond
væl goymdu, tá víkingar skírdu
heyggjar og gil og dalar og fjøll;
hvønn tanga, hvar knørrir teir stýrdu.
10. Forneskir samsýntu honum tey skjøl,
har norrøna ríðin stóð ritað,
rak hann burt myrkur við kámum rúnum
og tendraði søguvita.
11. Tað fanst á øllum brøgdum hans,
at Óðin hevði hann kosið
til at vera har aðalkorn,
hvar gilt var av dumbu og bosi.
12. Tað sást á øllum brøgdunum,
hann vígdist av Óðins brosi:
húsaði hann bæði jøklasnjó
og neistar úr Heklugosi.
13. Brynjaður bjóst hann til landa heim
at byggja upp Føroyavirki –
feigdin við síni køldu hond
brátt køvdi tá vit og styrki.
14. Fluttur til jarðar í danska mold –
tá tóktist dagur at halla –
heim brá sær hamur sum falkur at sjá
– hann vakir á tindum fjalla.


text:
Sólarris í Húsavík
Tætt við vakra sandin í Húsavík ber til at leiga ungmannahúsið Sólarris.
Har eru nógvar áhugaverdar søgur og sagnir at hoyra úr Húsavík, m.a. um Húsfrúnna í Húsavík, sum sigst hava verið ríkasta kvinnan í Føroyum.
Hent at vita
Pláss er fyri 45 gistandi.
Vit hava væl útgjørdan køk, vaskimaskinu, turkitrumlu og brúsu.
Prísur
Prísur fyri hvønn er kr. 75,- fyri náttina
Minsti prísur er kr. 1500,- fyri náttina
Reingerð: kr. 1500,- (kann veljast frá)
Bílegging
Tú kanst bíleggja húsið umvegis Sandoyar Kunningarstovu á teldupost info@visitsandoy.fo.


text:
Steinar Patursson
15.07.2016 - 11:59
Tíðindi > Uttanlands - Yvirgangur
Franskir myndugleikar eru farnir undir at eyðmerkja tey, ið lótu lív av yvirgangsálopinum í Nice seint í gjárkvøldi, og sum skilst er fleiri børn millum ofrini.
Christian Estrosi, fyrrverandi borgarstjóri í Nice, hevur sambært BBC greitt lokalum miðlum frá, at um 10 børn hava latið lív orsakað av atsóknini.
Eisini verður boðað frá, at Lenval barnasjúkrahúsið í Nice, ið liggur tætt við Promenade des Anglais, hevur tikið ímóti 50 børnum og tannáringum síðan í gjár, og hjá fleiri teirra er støðan sera álvarsom.
Tað er longu greitt, at ofrini hava nógvar ymsar tjóðskapir, men sambært in.fo eru hvørki føroyingar ella danir millum ofrini.


text:
Setan
Spurningur: Hvørjar upplýsingar kunnu verða kravdar í eini setanarsamrøðu?
Svar: Til eina setanarsamrøðu er arbeiðsgevarin áhugaður í at finna út av, hvør umsøkjarin er sum persónur, hvørjar førleikar viðkomandi hevur, og um viðkomandi er egnaður til starvið. Tað eru rættiliga víðar “rammur” fyri, hvat arbeiðsgevarin kann spyrja um undir samrøðuni. Men javnstøðulógin hevur ávísar avmarkingar í hesum sambandi. Í § 3 í javnstøðulógini verður ásett, at tað er ikki loyvt arbeiðsgevara at gera mismun á løntakara vegna kyn. Hesin mismunur er bannaður í sambandi við t.d. starvssetan, uppsøgn, starvsmeting, lønarflokking, starvsuppflyting, farloyvi, arbeiðsumstøður og framíhjárættindi.
Persónsupplýsingarlógin er galdandi, um upplýsingarnar verða viðgjørdar talgilt ella verða skrásettar t.d. í einum starvsfólkamáli. Hóast arbeiðsgevarin hevur loyvi at spyrja um rættiliga nógv persónlig viðurskifti undir starvssamrøðuni, er ikki vist, at hann hevur loyvi at skráseta hetta í einum starvsfólkamáli. Hetta er serliga galdandi fyri spurningar um familjuviðurskifti og tílíkt, sum ikki hevur týdning fyri arbeiðsviðurskiftini.
Aftaná starvssamrøðuna hevur umsøkjarin rætt til at fáa at vita, hvørjar upplýsingar arbeiðsgevarin hevur skrásett í sambandi við samrøðuna. Hetta er galdandi, bæði um tú fær arbeiði og um tú ikki fær tað. Tað kann verða gjørt við at venda sær til arbeiðsgevaran og biðja um innlit við heimild í persónsupplýsingarlógini § 19. Um hann noktar fyri innliti, kanst tú venda tær til Dátueftirlitið.
--
Spurningur: Kann arbeiðsgevarin krevja persónleikaroynd undir eini starvssamrøðu?
Svar: Persónleikaroynd verður ofta gjørd navnloynd, t.d. soleiðis at umsøkjarin verður biðin um at svara nøkrum spurningum á einum telduskíggja ella oyðublaði, og tað sæst ikki, hvør hevur svarað spurningunum. Tílík navnloynd roynd er ikki fevnd av persónsupplýsingarlógini, og Dátueftirlitið kann ikki forða arbeiðsgevarum at gera tílíka roynd.
Goymir arbeiðsgevarin úrslitið av royndini á slíkan hátt, at tað kann knýtast at umsøkjaranum, eru viðuskiftini øðrvísi. Arbeiðsgevarin skal tá fylgja reglunum í persónsupplýsingarlógini. Hetta hevur m.a. við sær at sakligar orsøkir mugu vera fyri at gera royndina, og at úrslitið ikki verður goymt longur enn neyðugt fyri at røkka endamálinum. Tað er sjáldan neyðugt at heinta upplýsingar gjøgnum persónleikaroyndir av øðrum enn teimum mest viðkomandi umsøkjarunum.
--
Spurningur: Kann arbeiðsgevarin krevja revsiváttan?
Svar: Ein revsiváttan er ein útskrift úr sentralu kriminalskránni, sum løgreglan umsitur. Ein arbeiðsgevari kann við samtykki frá starvsfólki/umsøkjara venda sær til løgregluna og fáa eina revsiváttan. Men hóast umsøkjarin samtykkir, so hevur arbeiðsgevarin ikki altíð rætt til at innheinta revsiváttanina. Fyri at arbeiðsgevarin skal hava rætt til eina revsiváttan, krevst m.a. at sakligar orsøkir eru fyri hesum, at revsiváttanin skal vera viðkomandi og ikki fevna um meira enn krevst fyri at røkja endamálinum.
.


text:
Tíðindaskriv
29.08.2017 - 10:14
Mánakvøldið 4. september verður temakvøld um Suðuroyartunnilin í Skúladeplinum í Suðuroy.
Løgtingið hevur samtykt verklagslóg fyri tveir undirsjóvartunlar, Eysturoyartunnilin og Sandoyartunnilin. Arbeiðið uppá Eysturoyartunnilin er byrjað, og eru nú boraðir meiri enn 1.500 metrar av tí tilsamans góðar 11 kilometra langa tunnlinum. Arbeiðið upp á Sandoyartunnilin, sum verður smáar 11 kilometrar, byrjar komandi ár, og skal verða liðugur í 2023.
Í politiska kjakinum um útbygging av infrakervinum hevur verið umrøða av, at sum framhald av Sandoyartunnlinum, eigur at verða farið undir Suðuroyartunnilin, soleiðis at fast samband verður millum Suðuroynna og meginøkið.
Fast samband við meginøkið er ein týðandi liður í at skapa framhaldandi menning í Suðuroynni. Landsverk hevur gjørt notat við uppskoti um Suðuroyartunnil, og Henrik Old, landsstýrismaður við samferðslumálum, hevur eisini víst á, at skjøtil skal setast á arbeiði at fyrireika Suðuroyartunnilin.
Á temakvøldinum um Suðuroyartunnulin mánakvøldið, fer fyrst Dennis Holm, samfelagsfrøðingur og borgarstjóri í Vági, at greiða frá gongdini í fólkatalinum og týdningin av sambandi við meginøkið.
Síðan verða upplegg frá Landsverk og Henrik Old, landsstýrismanni, áðrenn farið verður út í orðaskifti/kjak um evnið.


text:
Pensionistar svimja
Øll árini síðani 1988 hava menn, í pensiónsaldri í Fuglafirði, møttst leygarmorgnar til hugnasvimjing.
Hetta komst av at nakrir eldri áhugaðir svimjarar hildu, at fleiri av eldru mannfólkini ikki nóg gott hættaðu sær útí hylin táið almenn svimjing var. Lívsfríski ungdómurin skuldi sjálvandi hava loyvi til at royna síni kynstur, teir eldru – meira varnu – skuldu ikki forða teimum í at gera tað.
Søkt varð tí um serloyvið til at nýta hylin tíðliga leygarmorgun. Hetta varð játta teimum, og tað vísti seg skjótt, at fleiri og fleiri, møttu upp, og nýttu henda møguleika, at mýkja sær vøddarnar.
Okkurt tíðarskeið hava kvinnur í pensiónsaldri eisini nýtt møguleikan, men tann svimjingin hevur ikki verið líka støðug, og so vítt eg veit, so eru tær ikki komnar í gongd í ár, men tað kemur kanska.
Av og á verður steðgað á og hugnaliga práti tekur yvir.
Eftir svimjingina verður borðreitt við rundstykkjum á lærarastovuni, har hildi verður áframm við hugnaliga prátinum.


text:
Jákup Suni Lauritsen nýggjur nevndarformaður í SEV
Dan Klein --- 14.11.2011 - 18:03
Nevndin í SEV skipaði seg á fundi seinnapartin við nýggjum formanni og næstformanni, eftir at Páll á Reynatúgvu var noyddur at leggja frá sær, nú hann var vorðin løgtingsmaður aftur.
Sambært stýrisskipanarlógini kann ein løgtingslimur ikki vera formaður ella limur í nevndum ella ráðum, sum løgtingið hevur eftirlit við, og hesar treytir koma SEV-nevndarlimir undir.
Sostatt var neyðugt hjá nevndini at skipa seg av nýggjum, og hetta varð gjørt á fundi seinnapartin, eftir at Páll á Reynatúgvu formelt hevði lagt frá sær og Bødvar Hjartvarsson í Dali hevði tikið sæti fyri hann í nevndini.
Sørvingur nýggjur formaður
Sum nýggjur formaður varð valdur Jákup Suni Lauritsen, og nýggjur næstformaður er Kári E. Jacobsen.
Jákup Suni Lauritsen er valdur í nevndina hjá SEV sum umboð fyri Vágar. Hann hevur verið næstformaður í nevndini, síðani hon tók við í februar 2009. Hann er fyrrverandi borgarstjóri og núverandi býráðslimur í Sørvági. Kári E. Jacobsen er glyvramaður og býráðslimur í Runavík. Hann umboðar Eysturoynna í nevndini.
Hinir fimm limirnir í nevndini eru Marin Katrina Frýdal, Hoyvík, fyri Tórshavnar kommunu, Steinbjørn O. Jacobsen, Klaksvík, fyri Norðuroyggjar, Niclas Hentze, Sumba, fyri Suðuroynna, Pauli Trond Petersen, Vestmanna, fyri Norðstreymoy og Bødvar Hjartvarsson, Dalur, fyri Sandoyar sýslu.


text:
Thursday, November 30, 2017
Frá at turrmjólka landskúnni til at súgva lívið úr vinnuni—eitt langt lop
Einaferð livdi føroysk fiskivinna, til egið forderv, av landskassastuðli; nú er øvugt, við einari bólgnandi landsumsiting ið tykist vilja kvala ta vinnu sum hon annars má hava eftir fyri sjálv at kunna yvirliva—men er tilfeingisrenta verulig?
ĺ summum hava vit fyri óvana at renna úr einari veit yvir í hina, í treiskari avnoktan av sjálvum vegnum sum liggur millum veitirnar. Kanska eru veitirnar í so breiðar og vegurin í so smalur, ella soleiðis uppliva vit tað. Ikki so langt síðani—undir einum tíðarskeiði frá seint í 1970unum og upp til byrjan av 1990unum—var føroyskt vinnulív í ólukkumát heft av fíggjarligum stuðli frá tí almenna. Hetta gjørdist við árunum verri og verri, og endaði við at kollrenna landið búskaparliga og medvirka til ta stóru fíggjarkreppu vit fingu í 1992. Men hvat lærdu føroyingar av hesum? Eftir øllum at døma millum lítið og einki, sambært stjórnmálafrøðingin Jógvan Mørkøre, sum vísir á at ídag er aftur ein líknandi støða íkomin, tó við øvugtum fortekni: nú hava vit ein ovurstóran umsitingarligan yvirbygnað sum hevur sett sær fyri, ella start seg blindan uppá, at súgva so nógvan pening sum til ber so skjótt sum gjørligt úr tí parti av fiskivinnuni sum hevur staðið seg best tey seinnu árini.
At tílíkt endar galið eigur ein og hvør at kunna rokna út. Ov lættliga fingin peningur hevur lyndi til at skapa størri og størri tørv á meira; hann kann, sum eitt nú studningsskipanir, gerast samfelagsliga og búskaparliga vandamikil, ávarar Jógvan Mørkøre. Harafturat kann ivrin eftir at tryggja og fasthalda eitt so freistandi peningarensl eisini vera politiskt vandamikil, og kann í so máta eisini koma til at kosta verandi landsstýrissamgongu dýrt.
“Og eitt áttu í øllum førum tey við tí politiska valdinum ídag at dugað at sæð, nevniliga tað at tað spyrst einki gott burtur úr at noyða politikk niður yvir høvdið á fiskivinnuni úr erva,” skrivar stjórnmálafrøðingurin í blaðnum Sjógvur & Fólk, sum í hesum døgum verður borið út.
Víðari staðfestir hann at meðan breið undirtøka ídag er fyri at krevja eitt tilfeingisgjald ella tilsvarandi avgjald frá fiskivinnuni fyri at fiska ella fyri rættindi at fiska, so valdar ørkymlan kring spurningar sum tilfeingisrentu og hvussu ein tílík skal roknast út og krevjast inn. Tað sum fólk tykjast hava ilt við at skilja, er at talan er í grundini um ein politiskan spurning tá samanum kemur, heldur enn nøkur neyv vísindi at stýra vinnuni ópartískt eftir.
‘Ein fiktión’ ella verulig?
“Veljarakanningar vísa at umleið tríggir fjórðingar av veljarunum meta tað vera rætt at fiskivinnan rindar fyri fiskirættindini,” upplýsir Jógvan Mørkøre, og leggur afturat: “Og ídag er kravið at tann yvirflóð av pengum sum tykist at vera í fiskivinnuni, kann rinda tá ið pengar resta í aðrastaðni í samfelagnum.”
Her er tað at tann politiski viljin, ella leikurin, kemur undan kavi; og hetta er eisini tengt at hvussu arbeiðsmarknaðurin er broyttur síðan 1970ini.
“At soleiðis er vorðið er kanska ikki so løgið, tá ið hugsað verður um hvussu nógv samfelagið er broytt hesi mongu árini. Tá ið avgjørt varð á sinni at halda seg leysan av EEC, sum tað tá æt, fyri at tað føroyska fólkið skuldi kunna hava fiskiríkidømið kring Føroyar fyri seg sjálvt, vóru útvið tveir triðingar av løntakarunum í fiskivinnuni. Útróðrarmenn, fiskimenn og flakakvinnur vóru so at siga Føroya fólk. Tá ið bretskir og týskir trolarar vórðu tveittir út um 200 fjórðingar, var tað fyri at tryggja útróðrarmonnum og fiskimonnum teirra ogn. Gott var tá hjá politiskum flokki at kunna skýra seg sum fiskimannaflokk og verða viðurkendur sum slíkur av fólki í fiskivinnuni. Ídag eru frægastu fiskimiðini hjá politikarum løntakarar í almennari og privatari tænastuvinnu. Løntakarar í fiskaríi og í fiskavøruídnaði eru væl færri í dag—eini 10 prosent—meðan onnur liggja um 90 pst. tilsamans. So ídag er tað vorðið eitt natúrligt krav at fiskivinnan skal gjalda til tað almenna.”
Men sum bretar siga, the devil is in the detail—enn hevur eingin klárað at greina nøktandi júst hvat tilfeingisrenta er í praksis, um hon yvirhøvur er til.
“Hetta gjald er tó ikki heilt einfalt at fáa inn,” heldur stjórnmálafrøðingurin fram. “Tí spurningurin er um hetta við tilfeingisrentuni ikki er ein fiktión. Og um hon er verulig, hvussu stór er hon so? Harnæst spurningurin, hvussu hon skal fáast inn. Og síðani spurningurin, hvagar skal hesin peningur fara, og hvat skal hann brúkast til? Summir búskaparfrøðingar mæla glaðbeintir til uppboðssølu, sum svarið upp á bæði spurningin um hvussu tilfeingisrentan skal fáast inn, og hvussu fæst at vita hvat ið tað rætta ella sanna virðið er á hesari rentu. Búskaparráðið hevur mett at fyri einstakt ár, 2014, var tilfeingisrentan 473 milliónir kr. í uppsjóvarfiskiskapi og fyri flakatrolarar 80 mió., meðan tilfeingisrenturnar vóru negativar fyri trolarar og línuskip; ávikavist minus 56 mió. og minus 78 mió. kr. Her tykist at vera talan um religión ella ideologi heldur enn exakt vísindi.”
Upprunin til alla talu um tilfeingisrentu í føroyskari fiskivinnu var ein framløga sum Árni Olafsson búskaparfrøðingur helt í 1985 í Norðurlandahúsinum; men talan var um eitt “pedagogiskt modell” at brúka sum leiðitráð í einum samanhangi—nevniliga at venja heimaflotan av við studning og ístaðin innføra eitt avgjald ið kundi fremja effektivitet.
“Tað sum búskaparfrøðingurin tosaði um í Norðurlandahúsinum á sinni var alt tilhugsað,” vísir Jógvan Mørkøre á. “Eitt væleydnað pedogogiskt modell, men ikki nøkur empirisk staðfesting av einum veruleika. Her var bert talan um EIN fiskastovn; og her var heldur ikki talan um einstakt ár, men tilhugsaða langtíðarjavnvág. Og at kunna tosa um negativa tilfeingisrentu er so heilt burturvið og hevur einki við modellið at skaffa, ið liggur til grund fyri øllum tosinum um eina tilfeingisrentu sum tað almenna eigur at taka frá vinnuni. Her er tað somuleiðis merkisvert at tað fiskaríið sum skuldi regulerast við at áleggjast tilfeingisgjald—fiskiskapur í heimasjógvi—hevur einki at kunna lata sambært somu metingar; meðan tað fiskarí sum hevur eina rentu at lata burturav, ikki kann verða regulerað av føroyskum myndugleikum við at taka inn tilfeingisgjald. Her er tað metingar hjá ICES og avtalur millum strandalond, ið gera av hvat ið verður fiskað, sama um tilfeingisgjald verður tikið frá fiskivinnuni ella ikki. So at tosa um tilfeingisgjald til at stýra fiskiskapi við hevur einki at standa á í tí føroyska veruleikanum.”
‘Slanga inn í landskassan’
“Men,” leggur Jógvan Mørkøre afturat, “fyri tað kann tað vera rímiligt, at tað almenna krevur eitt avgjald av teimum ið sleppa framat at fiska burtur av fólksins ogn. Men tað er ein politiskur spurningur, hvat ið tað skal vera. Ein spurningur sum má svarast við samráðingum millum tann politiska myndugleikan og vinnuna. At tveita tað til ein marknað at loysa er at sleppa sær undan ábyrgd, tí marknaðurin hevur aldri verið og verður aldri rættvísur. Ein fríur marknaður skapar vinnarar og taparar, geografiska miðsavning og monopolitistiska sentralisering. Vilja politikarar hava vinnarar um alt landið, so skulu teir undir ongum umstøðum leggja tað til marknaðin at gera av, hvør skal kunna keypa sær til rættin at fiska. Hesari umfordeiling liggur tað hjá politiska myndugleikanum at taka sær av. Tær ætlanir ið eru viðvíkjandi uppboðssølu hava nógvar avmarkingar, ið geva summum pørtum framíhjárætt meðan aðrir partar verða skerdir; so tað kann ikki gerast til ein virkandi marknað. Og tá eru partar longu favoriseraðir í sjálvari lóggávuni upp á ein máta ið ger at tað ber ikki til tosa um at vilja tryggja ópartíska útlutan.”
Stjórnmálafrøðingurin sigur víðari: “Ivaleyst er rættast at halda spurningin um tilfeingisgjald leysan av spurninginum um stýring av fiskivinnuni og heldur kalla ein spaka fyri ein spaka. Her er í roynd og veru talan um eina umfordeiling millum summi í fiskivinnuni og so onnur í samfelagnum, ið hava fingið eyguni upp fyri at her er talan um vinning og lønir sum ikki øll kunnu samanbera seg við. At tað almenna skal kunna taka nakað inn av hesi yvirflóð vegna fólkið er neyvan órímiligt. Men tað má gerast við skynsemi.”
“Tað er skjótt at enda í somu fellu sum tá ið studningsøðin leikaði í upp á tað harðasta,” leggur Jógvan Mørkøre afturat. “Tá fóru pengarnir úr landskassanum til eina vinnu ið gjørdist meira og meira bundin av at skula hava studning. Nú fer tilfeingisgjald í alsamt stríðari streymi frá fiskivinnuni og í landskassan. Tað sæst aftur í tí politiska lívinum, har yvirskotið í landskassanum fær krøvini fram um fleiri tunlar, meira alment byggjarí, hægri lønir og meira vælferð sum heild. Tað er ilt hjá politikarum at byrgja fyri hesum við nýggjari slangu inn í landskassan. Við hetta lag verður landskassin bundin av tilfeingisgjaldi úr fiskivinnuni. Samstundis sum inflatión og ovurhiting av búskapinum tekur dyk á seg. Tað er tí løgið at politikarar og búskaparfrøðingar, sum løgdu áherðslu á at inntøkur frá eini oljuvinnu fyri alt í verðini máttu fara í ein grunn og ikki út í peningarenslið, at teir ikki draga á við at taka tilsvarandi tilfeingisgjald, fyrr enn politisk trygd er fingin fyri at tað kann fara í ein búskapargrunn sum er varandi. Ja, og uppaftur meira løgið at politikarar og búskaparfrøðingar, sum vóru upptiknir av at fáa donsku ríkisveitingina út úr føroyska peningarenslinum, tí hon skuldi—eins og oljuinntøkur—vera til ógagns, at hesi ganga undan at fáa tilfeingisgjaldið frá fiskivinnuni í landskassan.”
ĺ summum hava vit fyri óvana at renna úr einari veit yvir í hina, í treiskari avnoktan av sjálvum vegnum sum liggur millum veitirnar. Kanska eru veitirnar í so breiðar og vegurin í so smalur, ella soleiðis uppliva vit tað. Ikki so langt síðani—undir einum tíðarskeiði frá seint í 1970unum og upp til byrjan av 1990unum—var føroyskt vinnulív í ólukkumát heft av fíggjarligum stuðli frá tí almenna. Hetta gjørdist við árunum verri og verri, og endaði við at kollrenna landið búskaparliga og medvirka til ta stóru fíggjarkreppu vit fingu í 1992. Men hvat lærdu føroyingar av hesum? Eftir øllum at døma millum lítið og einki, sambært stjórnmálafrøðingin Jógvan Mørkøre, sum vísir á at ídag er aftur ein líknandi støða íkomin, tó við øvugtum fortekni: nú hava vit ein ovurstóran umsitingarligan yvirbygnað sum hevur sett sær fyri, ella start seg blindan uppá, at súgva so nógvan pening sum til ber so skjótt sum gjørligt úr tí parti av fiskivinnuni sum hevur staðið seg best tey seinnu árini.
At tílíkt endar galið eigur ein og hvør at kunna rokna út. Ov lættliga fingin peningur hevur lyndi til at skapa størri og størri tørv á meira; hann kann, sum eitt nú studningsskipanir, gerast samfelagsliga og búskaparliga vandamikil, ávarar Jógvan Mørkøre. Harafturat kann ivrin eftir at tryggja og fasthalda eitt so freistandi peningarensl eisini vera politiskt vandamikil, og kann í so máta eisini koma til at kosta verandi landsstýrissamgongu dýrt.
“Og eitt áttu í øllum førum tey við tí politiska valdinum ídag at dugað at sæð, nevniliga tað at tað spyrst einki gott burtur úr at noyða politikk niður yvir høvdið á fiskivinnuni úr erva,” skrivar stjórnmálafrøðingurin í blaðnum Sjógvur & Fólk, sum í hesum døgum verður borið út.
Víðari staðfestir hann at meðan breið undirtøka ídag er fyri at krevja eitt tilfeingisgjald ella tilsvarandi avgjald frá fiskivinnuni fyri at fiska ella fyri rættindi at fiska, so valdar ørkymlan kring spurningar sum tilfeingisrentu og hvussu ein tílík skal roknast út og krevjast inn. Tað sum fólk tykjast hava ilt við at skilja, er at talan er í grundini um ein politiskan spurning tá samanum kemur, heldur enn nøkur neyv vísindi at stýra vinnuni ópartískt eftir.
‘Ein fiktión’ ella verulig?
“Veljarakanningar vísa at umleið tríggir fjórðingar av veljarunum meta tað vera rætt at fiskivinnan rindar fyri fiskirættindini,” upplýsir Jógvan Mørkøre, og leggur afturat: “Og ídag er kravið at tann yvirflóð av pengum sum tykist at vera í fiskivinnuni, kann rinda tá ið pengar resta í aðrastaðni í samfelagnum.”
Her er tað at tann politiski viljin, ella leikurin, kemur undan kavi; og hetta er eisini tengt at hvussu arbeiðsmarknaðurin er broyttur síðan 1970ini.
“At soleiðis er vorðið er kanska ikki so løgið, tá ið hugsað verður um hvussu nógv samfelagið er broytt hesi mongu árini. Tá ið avgjørt varð á sinni at halda seg leysan av EEC, sum tað tá æt, fyri at tað føroyska fólkið skuldi kunna hava fiskiríkidømið kring Føroyar fyri seg sjálvt, vóru útvið tveir triðingar av løntakarunum í fiskivinnuni. Útróðrarmenn, fiskimenn og flakakvinnur vóru so at siga Føroya fólk. Tá ið bretskir og týskir trolarar vórðu tveittir út um 200 fjórðingar, var tað fyri at tryggja útróðrarmonnum og fiskimonnum teirra ogn. Gott var tá hjá politiskum flokki at kunna skýra seg sum fiskimannaflokk og verða viðurkendur sum slíkur av fólki í fiskivinnuni. Ídag eru frægastu fiskimiðini hjá politikarum løntakarar í almennari og privatari tænastuvinnu. Løntakarar í fiskaríi og í fiskavøruídnaði eru væl færri í dag—eini 10 prosent—meðan onnur liggja um 90 pst. tilsamans. So ídag er tað vorðið eitt natúrligt krav at fiskivinnan skal gjalda til tað almenna.”
Men sum bretar siga, the devil is in the detail—enn hevur eingin klárað at greina nøktandi júst hvat tilfeingisrenta er í praksis, um hon yvirhøvur er til.
“Hetta gjald er tó ikki heilt einfalt at fáa inn,” heldur stjórnmálafrøðingurin fram. “Tí spurningurin er um hetta við tilfeingisrentuni ikki er ein fiktión. Og um hon er verulig, hvussu stór er hon so? Harnæst spurningurin, hvussu hon skal fáast inn. Og síðani spurningurin, hvagar skal hesin peningur fara, og hvat skal hann brúkast til? Summir búskaparfrøðingar mæla glaðbeintir til uppboðssølu, sum svarið upp á bæði spurningin um hvussu tilfeingisrentan skal fáast inn, og hvussu fæst at vita hvat ið tað rætta ella sanna virðið er á hesari rentu. Búskaparráðið hevur mett at fyri einstakt ár, 2014, var tilfeingisrentan 473 milliónir kr. í uppsjóvarfiskiskapi og fyri flakatrolarar 80 mió., meðan tilfeingisrenturnar vóru negativar fyri trolarar og línuskip; ávikavist minus 56 mió. og minus 78 mió. kr. Her tykist at vera talan um religión ella ideologi heldur enn exakt vísindi.”
Upprunin til alla talu um tilfeingisrentu í føroyskari fiskivinnu var ein framløga sum Árni Olafsson búskaparfrøðingur helt í 1985 í Norðurlandahúsinum; men talan var um eitt “pedagogiskt modell” at brúka sum leiðitráð í einum samanhangi—nevniliga at venja heimaflotan av við studning og ístaðin innføra eitt avgjald ið kundi fremja effektivitet.
“Tað sum búskaparfrøðingurin tosaði um í Norðurlandahúsinum á sinni var alt tilhugsað,” vísir Jógvan Mørkøre á. “Eitt væleydnað pedogogiskt modell, men ikki nøkur empirisk staðfesting av einum veruleika. Her var bert talan um EIN fiskastovn; og her var heldur ikki talan um einstakt ár, men tilhugsaða langtíðarjavnvág. Og at kunna tosa um negativa tilfeingisrentu er so heilt burturvið og hevur einki við modellið at skaffa, ið liggur til grund fyri øllum tosinum um eina tilfeingisrentu sum tað almenna eigur at taka frá vinnuni. Her er tað somuleiðis merkisvert at tað fiskaríið sum skuldi regulerast við at áleggjast tilfeingisgjald—fiskiskapur í heimasjógvi—hevur einki at kunna lata sambært somu metingar; meðan tað fiskarí sum hevur eina rentu at lata burturav, ikki kann verða regulerað av føroyskum myndugleikum við at taka inn tilfeingisgjald. Her er tað metingar hjá ICES og avtalur millum strandalond, ið gera av hvat ið verður fiskað, sama um tilfeingisgjald verður tikið frá fiskivinnuni ella ikki. So at tosa um tilfeingisgjald til at stýra fiskiskapi við hevur einki at standa á í tí føroyska veruleikanum.”
‘Slanga inn í landskassan’
“Men,” leggur Jógvan Mørkøre afturat, “fyri tað kann tað vera rímiligt, at tað almenna krevur eitt avgjald av teimum ið sleppa framat at fiska burtur av fólksins ogn. Men tað er ein politiskur spurningur, hvat ið tað skal vera. Ein spurningur sum má svarast við samráðingum millum tann politiska myndugleikan og vinnuna. At tveita tað til ein marknað at loysa er at sleppa sær undan ábyrgd, tí marknaðurin hevur aldri verið og verður aldri rættvísur. Ein fríur marknaður skapar vinnarar og taparar, geografiska miðsavning og monopolitistiska sentralisering. Vilja politikarar hava vinnarar um alt landið, so skulu teir undir ongum umstøðum leggja tað til marknaðin at gera av, hvør skal kunna keypa sær til rættin at fiska. Hesari umfordeiling liggur tað hjá politiska myndugleikanum at taka sær av. Tær ætlanir ið eru viðvíkjandi uppboðssølu hava nógvar avmarkingar, ið geva summum pørtum framíhjárætt meðan aðrir partar verða skerdir; so tað kann ikki gerast til ein virkandi marknað. Og tá eru partar longu favoriseraðir í sjálvari lóggávuni upp á ein máta ið ger at tað ber ikki til tosa um at vilja tryggja ópartíska útlutan.”
Stjórnmálafrøðingurin sigur víðari: “Ivaleyst er rættast at halda spurningin um tilfeingisgjald leysan av spurninginum um stýring av fiskivinnuni og heldur kalla ein spaka fyri ein spaka. Her er í roynd og veru talan um eina umfordeiling millum summi í fiskivinnuni og so onnur í samfelagnum, ið hava fingið eyguni upp fyri at her er talan um vinning og lønir sum ikki øll kunnu samanbera seg við. At tað almenna skal kunna taka nakað inn av hesi yvirflóð vegna fólkið er neyvan órímiligt. Men tað má gerast við skynsemi.”
“Tað er skjótt at enda í somu fellu sum tá ið studningsøðin leikaði í upp á tað harðasta,” leggur Jógvan Mørkøre afturat. “Tá fóru pengarnir úr landskassanum til eina vinnu ið gjørdist meira og meira bundin av at skula hava studning. Nú fer tilfeingisgjald í alsamt stríðari streymi frá fiskivinnuni og í landskassan. Tað sæst aftur í tí politiska lívinum, har yvirskotið í landskassanum fær krøvini fram um fleiri tunlar, meira alment byggjarí, hægri lønir og meira vælferð sum heild. Tað er ilt hjá politikarum at byrgja fyri hesum við nýggjari slangu inn í landskassan. Við hetta lag verður landskassin bundin av tilfeingisgjaldi úr fiskivinnuni. Samstundis sum inflatión og ovurhiting av búskapinum tekur dyk á seg. Tað er tí løgið at politikarar og búskaparfrøðingar, sum løgdu áherðslu á at inntøkur frá eini oljuvinnu fyri alt í verðini máttu fara í ein grunn og ikki út í peningarenslið, at teir ikki draga á við at taka tilsvarandi tilfeingisgjald, fyrr enn politisk trygd er fingin fyri at tað kann fara í ein búskapargrunn sum er varandi. Ja, og uppaftur meira løgið at politikarar og búskaparfrøðingar, sum vóru upptiknir av at fáa donsku ríkisveitingina út úr føroyska peningarenslinum, tí hon skuldi—eins og oljuinntøkur—vera til ógagns, at hesi ganga undan at fáa tilfeingisgjaldið frá fiskivinnuni í landskassan.”
Subscribe to: Post Comments (Atom)


text: Viðfest er innbjóðing frá Havnar Svimjifelag, til “SMS Flaggdagsstevnu” fyri yngru aldursbólkar okkara 1 til 4 í Svimjihøllini í Gundadali, leygardagin 24. apríl 2010. Kappast verður á 50 og 100 metra teinunum, umframt í 200 blandað, og í yngstu bólkunum eisini á 25 metra teinum. Onkur serlig skipan verður eisini brúkt til finaluumfarið, ið krevur at luttakararnir svimja minst 3 innleiðandi kappingar, og har finalistarnir so verða funnir við at leggja saman FINA stig frá hesum innleiðandi kappingum.


text:
OGNIR til sølu/leigu
BYGDARRÁÐSFUNDIR
LÝSINGAR
-
KORT
VEÐRIÐ
Jólakonsert í Vestmanna Kirkju fríggjakvøldið 15. desembur
14.12.2017
Jólakonsert í Vestmanna fríggjakvøldið við kórum og hornorkestri
Fríggjadagin 15. des. kl. 19 verður tónleikaliga fjølbroytt jólakonsert í Vestmanna Kirkju.
Vestmanna Sangkór, Vestmanna Hornorkestur og Vestmanna Barnakór bjóða øllum til eina forvitnisliga og hugnaliga jólakonsert í kirkjuni.
Tað verður við traditionellum og nýggjari jólatónleiki, føroyskum, russiskum, donskum, svenskum, norskum, týskum, enskum og italskum – eftir Knút Olsen, Bach, Rachmaninoff, Liljefors, Praetorius, Garau, Leontovich, Nordquist og Johansen.
Í Vestmanna Sangkóri fegnast tey um at syngja við nógvum nýggjum og ungum kórlimum, sum eru komin aftrat í ár, undir leiðslu av kórstjóra Benjamin Gaasedal
Vestmanna Hornorkestur somuleiðis, altíð eitt vælljómandi orkestur undir kønum hondum Atla Kárason Petersen, har tað ikki stendur á, at fleiri ung koma uppí, sohvørt onnur av teim ungu fara úr bygdini og víðari á tónleikaleið.
Og so nýggja Vestmanna Barnakórið, við glaðum og spentum barnarøddum undir leiðslu av Rannvá Matras Olsen.
Vit bjóða øllum í bygd og bý at verða hjartaliga vælkomin til konsert í Vestmanna kirkju fríggjakvøldið.
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)